****

**คู่มือการประเมินคุณธรรมและความโปร่งใสในการดำเนินงาน  
ของสถานศึกษาออนไลน์**

**Integrity and Transparency Assessment Online: ITA Online**

**ประจำปีงบประมาณ พ.ศ. 2567**

**สำนักพัฒนานวัตกรรมการจัดการศึกษา**

**สำนักงานคณะกรรมการศึกษาขั้นพื้นฐาน**

**กระทรวงศึกษาธิการ**

**คำนำ**

การประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment) หรือการประเมิน ITA นั้น ในปัจจุบันถือเป็นมาตรการที่สำคัญในการพัฒนาภาครัฐในด้านคุณธรรม ความโปร่งใส อันจะนำไปสู่การป้องกันการทุจริตในภาครัฐได้ โดยมีวัตถุประสงค์หลักเพื่อให้หน่วยงานภาครัฐแต่ละหน่วยงานได้รับทราบสถานะของตนเองในด้านคุณธรรม ความโปร่งใส ตลอดจนใช้ให้เกิดประโยชน์ในการนำไปปรับปรุงพัฒนาตนเอง นอกจากนี้ ยังช่วยให้หน่วยงานกำกับดูแลการปฏิบัติราชการ สามารถนำผลการประเมินไปใช้ประโยชน์ในการพัฒนาการบริหารงานภาครัฐภายใต้การกำกับดูแลได้ โดยที่ผ่านมาการประเมิน ITA ก็ได้ส่งผลให้เกิดการพัฒนาและการเปลี่ยนแปลงให้เห็นได้อย่างชัดเจนและเป็นรูปธรรม

การประเมิน ITA ประจำปีงบประมาณ พ.ศ. 2567 นั้นยังคงใช้กรอบแนวทางหลักในการประเมินเช่นเดียวกับในปีที่ผ่านมา อย่างไรก็ตาม สำนักงาน ป.ป.ช. ก็ได้มีความพยายามที่จะพัฒนาให้การประเมิน ITA มีประสิทธิภาพมากยิ่งขึ้น โดยการรับฟังความคิดเห็นและรวบรวมความคิดเห็นจากผู้เกี่ยวข้องต่าง ๆ ส่งผลให้การประเมิน ITA ประจำปีงบประมาณ พ.ศ. 2567 ได้มีการปรับปรุงรายละเอียดการประเมินที่สำคัญ คือ การลดจำนวนข้อคำถามของแบบวัด IIT, แบบวัด EIT และแบบวัด OIT ให้มีความกระชับ ซึ่งจะส่งผลให้ค่าคะแนนของข้อคำถามสามารถสะท้อนประเด็นด้านคุณธรรมและความโปร่งใสของหน่วยงานได้ดียิ่งขึ้น ประกอบกับการยกระดับการเปิดเผยข้อมูลภาครัฐของหน่วยงานที่จะต้องมีการจัดทำและเผยแพร่ข้อมูลให้มีประสิทธิภาพมากยิ่งขึ้น โดยเฉพาะการยกระดับการเปิดเผยข้อมูลที่สำคัญของหน่วยงาน เช่น ข้อมูลการจัดซื้อจัดจ้าง ที่หน่วยงานจะต้องเปิดเผยข้อมูลในรูปแบบไฟล์ excel ที่สามารถนำข้อมูลไปใช้ประมวลผลด้วยคอมพิวเตอร์ต่อไปได้

คู่มือฉบับนี้ มีวัตถุประสงค์เพื่อให้หน่วยงานที่รับการประเมินนำไปใช้ศึกษาให้เกิดความรู้ความเข้าใจอย่างละเอียด เพื่อใช้เป็นแนวทางในการปฏิบัติการประเมิน ITA ให้ถูกต้องและลดข้อผิดพลาด  
ในการปฏิบัติการซึ่งอาจส่งผลต่อผลการประเมินของหน่วยงานได้ และเพื่อใช้เป็นแนวทางในการดำเนินการเสริมสร้างด้านคุณธรรมและความโปร่งใสให้เกิดขึ้นในหน่วยงานภาครัฐ อันจะนำไปสู่การพัฒนาระบบ  
การบริหารงานภาครัฐของประเทศไทยให้มีประสิทธิภาพและลดโอกาสในการทุจริตและประพฤติมิชอบได้ต่อไป

สำนักพัฒนานวัตกรรมการจัดการศึกษา

สำนักงานคณะกรรมการการศึกษาขั้นพื้นฐาน

**สารบัญ**

|  |  |
| --- | --- |
| **เนื้อหา** | **หน้า** |
| ส่วนที่ 1 การประเมิน ITA | 2 |
| 1.1 การประเมิน ITA | 2 |
| 1.2 โปร่งใสอย่างมีคุณภาพ | 3 |
| 1.3 หลักการพื้นฐานของ ITA | 4 |
| 1.4 ความสำคัญของการประเมิน ITA | 5 |
| 1.5 คำนิยามที่สำคัญ | 6 |
| ส่วนที่ 2 การประเมิน ITA 2567 | 7 |
| 2.1 ITA 2567 | 7 |
| 2.2 หน่วยงานที่เกี่ยวข้องกับการประเมิน ITA 2567 | 10 |
| 2.3 ปฏิทินการประเมิน ITA 2567 | 11 |
| ส่วนที่ 3 รายละเอียดการประเมิน ITA 2567 | 14 |
| 3.1 การเข้าระบบการประเมิน | 14 |
| 3.2 การระบุข้อมูลผู้มีส่วนได้ส่วนเสีย | 14 |
| 3.3 แบบวัด IIT | 15 |
| 3.4 แบบวัด EIT | 25 |
| 3.5 แบบวัด OIT | 32 |
| ส่วนที่ 4 ผลการประเมิน ITA 2567 | 54 |
| 4.1 การคำนวณผลการประเมิน | 54 |
| 4.2 โครงสร้างคะแนน | 55 |
| 4.3 ผลคะแนนและระดับผลการประเมิน | 56 |
| 4.4 ผลคะแนนตามเป้าหมายตัวชี้วัดของแผนแม่บทฯ | 56 |
| 4.5 การประกาศผลการประเมิน | 56 |
| 4.6 การส่งผลการประเมิน | 56 |
| ภาคผนวก | 58 |
| แบบฟอร์มต่างๆ | 59 |

# ส่วนที่ 1 การประเมิน ITA

## 1.1 การประเมิน ITA

**การประเมินคุณธรรมและความโปร่งใสในการดำเนินงานของหน่วยงานภาครัฐ**

การประเมินคุณธรรมและความโปร่งใสในการดำเนินงานของหน่วยงานภาครัฐ หรือ Integrity and Transparency Assessment หรือที่เรียกว่าการประเมิน ITA ถือเป็นเครื่องมือในการขับเคลื่อนนโยบายของรัฐเครื่องมือหนึ่ง โดยเป็นเครื่องมือในเชิงบวกที่มุ่งพัฒนาระบบราชการไทย ในเชิงสร้างสรรค์มากกว่ามุ่งจับผิดเปรียบเสมือนเครื่องมือตรวจสุขภาพองค์กรประจำปี โดยมีวัตถุประสงค์เพื่อให้หน่วยงานภาครัฐทั่วประเทศได้รับทราบถึงสถานะและปัญหาการดำเนินงานด้านคุณธรรมและความโปร่งใสขององค์กร ผลการประเมินที่ได้จะช่วยให้หน่วยงานภาครัฐสามารถนำไปใช้ในการปรับปรุงพัฒนาองค์กรให้มีประสิทธิภาพในการปฏิบัติงาน การให้บริการ สามารถอำนวยความสะดวก และตอบสนองต่อประชาชนได้ดียิ่งขึ้น ซึ่งถือเป็นการยกระดับมาตรฐานการดำเนินงานภาครัฐ ดังนั้น การประเมิน ITA จึงไม่ได้เป็นเพียงการประเมินคุณธรรมและความโปร่งใสเพียงเท่านั้น แต่ยังเป็นการประเมินประสิทธิภาพการปฏิบัติงานและการให้บริการประชาชน เพื่อให้ทราบถึงช่องว่างของความไม่เป็นธรรมและความด้อยประสิทธิภาพ สำหรับนำไปจัดทำแนวทางมาตรการต่าง ๆ ในการป้องกันการทุจริตและประพฤติมิชอบในระบบ ราชการไทยต่อไป

การประเมิน ITA ถือเป็นเครื่องมือที่หน่วยงานภาครัฐได้สำรวจและประเมินตนเอง เพื่อให้ได้รับทราบข้อมูลอันส่งผลให้เกิดความตระหนักและปรับปรุงการบริหารงานและกำกับดูแลการดำเนินงานให้มีประสิทธิภาพ เกิดประโยชน์ต่อประชาชน และให้ความสำคัญกับด้านคุณธรรมและความโปร่งใสขององค์กรตนเองมากยิ่งขึ้น นอกจากนี้ การประเมิน ITA ยังส่งผลให้เกิดการเปลี่ยนแปลงและพัฒนาการของหน่วยงานภาครัฐในทางปฏิบัติอย่างเห็นได้ชัด โดยเฉพาะอย่างยิ่งความตื่นตัวและหันมาให้ความสนใจต่อการพัฒนาแพลตฟอร์มอิเล็กทรอนิกส์ของตนเองให้ทันสมัยและน่าสนใจมากขึ้น ที่สำคัญคือส่งผลให้หน่วยงาน มีการจัดการข้อมูลข่าวสารอย่างเป็นระบบระเบียบและเตรียมความพร้อมในการเปิดเผยข้อมูลต่อสาธารณะ ให้ได้รับทราบและส่งเสริมให้เกิดการตรวจสอบอีกด้วย

นอกจากนี้ ในด้านของประชาชนและสังคมไทยแล้ว การประเมิน ITA ถือเป็นเครื่องมือที่ทุกคน จะได้มีส่วนร่วมในการสะท้อนความคิดเห็นเพื่อนำไปสู่พัฒนาการบริหารงานภาครัฐ เพื่อให้ประชาชน คนไทยได้รับบริการจากภาครัฐที่ดีขึ้น และยังส่งผลให้ประชาชนและสาธารณชนมีโอกาสได้มีส่วนร่วมกำกับติดตามและตรวจสอบการดำเนินงานของภาครัฐได้มากขึ้นอีกด้วย

การประเมิน ITA ได้เริ่มดำเนินการมาตั้งแต่ปีงบประมาณ พ.ศ. 2556 และมีการพัฒนา มาเป็นระยะ โดยการประเมิน ITA ในปีงบประมาณ พ.ศ. 2567 ยังมีการประเมินอย่างต่อเนื่องกับปีที่ผ่านมาแล้ว สำนักงานคณะกรรมการ ป.ป.ช. ได้พัฒนาเครื่องมือการประเมิน ITA ให้มีประสิทธิภาพ ในการยกระดับธรรมาภิบาล ความโปร่งใส และการป้องกันการทุจริตในหน่วยงานภาครัฐได้มากยิ่งขึ้น

## 1.2 โปร่งใสอย่างมีคุณภาพ

## 2567: TRANPARENCY WITH QUALITY (โปร่งใสอย่างมีคุณภาพ)

การประเมิน ITA ในปีที่ผ่านมา ในระดับประเทศ มีส่วนทำให้หน่วยงานภาครัฐทั้งในส่วนกลาง และในระดับพื้นที่ทั่วประเทศได้เกิดการปรับตัว ปรับปรุง และพัฒนาการดำเนินงานตามภารกิจของ แต่ละหน่วยงาน โดยเฉพาะในเรื่องที่เกี่ยวข้องกับการปฏิบัติงานหรือให้บริการแก่ประชาชน และการนำข้อมูลของหน่วยงานมาเผยแพร่ต่อสาธารณชน ซึ่งแสดงให้เห็นถึงความก้าวหน้าและพัฒนาการของภาครัฐเกี่ยวกับ การพัฒนาการบริหารงานเพื่ออำนวยความสะดวกแก่ประชาชนและเพื่อให้เกิดประโยชน์สูงสุด ต่อราชการ นอกจากนี้ ยังถือเป็นการลดโอกาสหรือความเสี่ยงที่จะเกิดการทุจริตหรือประพฤติมิชอบ ของเจ้าหน้าที่ของรัฐด้วยการประเมิน ITA จึงถือเป็นส่วนหนึ่งในการกระตุ้นให้เกิดการ “เติบโต” ในด้านคุณธรรมและความโปร่งใสของหน่วยงานภาครัฐ

อย่างไรก็ตาม นับตั้งแต่ปี พ.ศ. 2561 เป็นต้นมา แม้ว่าผลการประเมิน ITA จะมีทิศทางและแนวโน้มที่สูงขึ้นตามลำดับ แต่เมื่อเปรียบเทียบกับค่า “เป้าหมาย” ตามแผนแม่บทภายใต้ยุทธศาสตร์ชาติ ประเด็นการต่อต้านการทุจริตและประพฤติมิชอบแล้ว ก็ยังถือว่ามีผลการประเมินที่ยังไม่บรรลุค่าเป้าหมาย ที่วางไว้ได้

ดังนั้น ในปี พ.ศ. 2567 สถานศึกษาจึงถือเป็นปีที่สำคัญและท้าทายของหน่วยงานจะได้ “**โปร่งใส**” ในด้านคุณธรรมและความโปร่งใสเพื่อให้มีผลการประเมินในภาพรวมบรรลุค่าเป้าหมายตามที่ตั้งไว้ เพื่อให้เกิดการ “**คุณภาพ**” สู่ความยั่งยืน

เพื่อให้เกิดความโปร่งใสอย่างมีคุณภาพ สำนักงานคณะกรรมการการศึกษาขั้นพื้นฐาน ได้มอบหมายให้ สำนักงานเขตพื้นที่การศึกษาดำเนินการประเมินคุณธรรมและความโปร่งใส ในการดำเนินงานของสถานศึกษาออนไลน์ โดยประเมินโรงเรียนกลุ่มเป้าหมายตามที่สำนักงานคณะกรรมการการศึกษาขั้นพื้นฐานกำหนด

## 1.3 หลักการพื้นฐานของ ITA

**ITA เป็นการประเมินคุณลักษณะด้านคุณธรรมและความโปร่งใสโดยใช้ข้อมูลครอบคลุมรอบด้าน**

การประเมิน ITA เป็นเครื่องมือที่มีการเก็บข้อมูลอย่างรอบด้านและหลากหลายมิติ กำหนดระเบียบวิธีการประเมินผลที่เป็นไปตามหลักการทางสถิติและทางวิชาการเพื่อให้ผลการประเมินสามารถสะท้อนสุขภาวะขององค์กรในด้านคุณธรรมและความโปร่งใสได้อย่างแท้จริง โดยมีการเก็บข้อมูลจาก 3 ส่วน ดังนี้

ส่วนที่ 1 แบบวัดการรับรู้ของผู้มีส่วนได้ส่วนเสียภายใน (Internal Integrity and Transparency Assessment) หรือแบบวัด IIT โดยเปิดโอกาสให้บุคลากรภาครัฐทุกระดับที่ปฏิบัติงานมาไม่น้อยกว่า 1 ปี ได้มีโอกาสสะท้อนและแสดงความคิดเห็นต่อคุณธรรมและความโปร่งใสของหน่วยงานตนเอง โดยสอบถามการรับรู้และความคิดเห็นใน 5 ตัวชี้วัด ได้แก่

ตัวชี้วัดที่ 1 การปฏิบัติหน้าที่

ตัวชี้วัดที่ 2 การใช้งบประมาณ

ตัวชี้วัดที่ 3 การใช้อำนาจ

ตัวชี้วัดที่ 4 การใช้ทรัพย์สินของราชการ

ตัวชี้วัดที่ 5 การแก้ไขปัญหาการทุจริต

ส่วนที่ 2 แบบวัดการรับรู้ของผู้มีส่วนได้ส่วนเสียภายนอก (External Integrity and Transparency Assessment) หรือแบบวัด EIT โดยเปิดโอกาสให้ผู้รับบริการหรือผู้ติดต่อหน่วยงานภาครัฐในช่วงปีงบประมาณ พ.ศ. 2567 ได้มีโอกาสสะท้อนและแสดงความคิดเห็นต่อการดำเนินงานของหน่วยงานภาครัฐ โดยสอบถามการรับรู้และความคิดเห็นใน 3 ตัวชี้วัด ได้แก่

ตัวชี้วัดที่ 6 คุณภาพการดำเนินงาน

ตัวชี้วัดที่ 7 ประสิทธิภาพการสื่อสาร

ตัวชี้วัดที่ 8 การปรับปรุงระบบการทำงาน

ส่วนที่ 3 แบบวัดการเปิดเผยข้อมูลสาธารณะ (Open Data Integrity and Transparency Assessment) หรือแบบวัด OIT เป็นการตรวจสอบระดับการเปิดเผยข้อมูลของหน่วยงานภาครัฐที่เผยแพร่ไว้ทางหน้าเว็บไซต์หลักของหน่วยงาน แบ่งออกเป็น 2 ตัวชี้วัด ได้แก่

ตัวชี้วัดที่ 9 การเปิดเผยข้อมูล โดยมีตัวชี้วัดย่อย ได้แก่

ตัวชี้วัดย่อยที่ 9.1 ข้อมูลพื้นฐาน

ตัวชี้วัดย่อยที่ 9.2 การบริหารงานและการใช้จ่ายงบประมาณ

ตัวชี้วัดย่อยที่ 9.3 การจัดซื้อจัดจ้าง

ตัวชี้วัดย่อยที่ 9.4 การบริหารและพัฒนาทรัพยากรบุคคล

ตัวชี้วัดย่อยที่ 9.5 การส่งเสริมความโปร่งใส

ตัวชี้วัดที่ 10 การป้องกันการทุจริต มีตัวชี้วัดย่อย ได้แก่

ตัวชี้วัดย่อยที่ 10.1 การดำเนินการเพื่อป้องกันการทุจริตในประเด็นสินบน

ตัวชี้วัดย่อยที่ 10.2 การส่งเสริมคุณธรรมและความโปร่งใส

## 1.4 ความสำคัญของการประเมิน ITA

**ITA ถูกกำหนดเป็นนโยบายและเป้าหมายตามแผนงานระดับประเทศ**

* แผนแม่บทภายใต้ยุทธศาสตร์ชาติ ประเด็นการต่อต้านการทุจริตและประพฤติมิชอบ (พ.ศ. 2561 – 2580) ได้กำหนดให้การประเมินคุณธรรมและความโปร่งใสในการดำเนินงานของหน่วยงานภาครัฐ เป็นหนึ่งในตัวชี้วัดของแผนย่อยการป้องกันการทุจริตและประพฤติมิชอบ โดยในระยะที่ 2 ได้กำหนดให้ภายในปีงบประมาณ พ.ศ. 2570 หน่วยงานที่เข้าร่วมการประเมินคุณธรรมและความโปร่งใสในการดำเนินงานของหน่วยงานภาครัฐผ่านเกณฑ์ **(85 คะแนนขึ้นไป)** จำนวนไม่น้อยกว่าร้อยละ 100

ต่อมาเมื่อวันที่ 17 มกราคม 2566 คณะรัฐมนตรีได้ให้ความเห็นชอบแผนแม่บทภายใต้ยุทธศาสตร์ชาติ (พ.ศ. 2566 – 2580) (ฉบับแก้ไขเพิ่มเติม) ซึ่งมีสาระสำคัญ คือ

- ได้มีการเพิ่มเติมเป้าหมายระดับประเด็น (21) การต่อต้านการทุจริตและประพฤติมิชอบ กำหนดให้ในปี 2566 - 2570 คะแนนเฉลี่ยการประเมินคุณธรรมและความโปร่งใสทุกหน่วยงาน ในประเทศไทยจะต้องได้คะแนนไม่น้อยกว่า 89 คะแนน

- ได้มีการปรับแก้เป้าหมายและตัวชี้วัดของแผนย่อยการป้องกันการทุจริตและประพฤติมิชอบ   
ซึ่งกำหนดให้ตั้งแต่ปีงบประมาณ พ.ศ. 2566 – 2570 จะต้องมีสัดส่วนหน่วยงานที่ผ่านเกณฑ์ (85 คะแนน ขึ้นไป) การประเมินคุณธรรมและความโปร่งใสต่อหน่วยงานภาครัฐทั้งหมดไม่น้อยกว่าร้อยละ 100

* คณะรัฐมนตรีในการประชุมเมื่อวันที่ 4 มกราคม 2565 ได้มีมติเห็นชอบข้อเสนอเชิงกลยุทธ์ตามที่สำนักงาน ป.ป.ช. เสนอ โดยสรุปสาระสำคัญได้ดังนี้
* คณะรัฐมนตรี ผู้บริหารกระทรวงมหาดไทย และผู้บริหารองค์กรปกครองส่วนท้องถิ่นควรเร่งรัดส่งเสริมสนับสนุนให้เกิดการพัฒนาต่อยอดองค์ความรู้และทักษะการเปิดเผยข้อมูลการป้องกันการทุจริต และการให้บริการสาธารณะทางเว็บไซต์ของหน่วยงานให้มีคุณภาพและเป็นไปตามมาตรฐานการประเมินที่กำหนด
* ผู้ว่าราชการจังหวัดและนายอำเภอต้องส่งเสริมสนับสนุนและให้คำแนะนำในด้านกระบวนการบริหารจัดการภายในหน่วยงานแก่องค์กรปกครองส่วนท้องถิ่นอย่างใกล้ชิด
* คณะรัฐมนตรีและสำนักงานปลัด สำนักนายกรัฐมนตรีควรขับเคลื่อนร่างพระราชบัญญัติข้อมูลข่าวสารของราชการ (ฉบับที่ ..) พ.ศ. ... ให้สอดคล้องกับหลักการที่กำหนดไว้ในรัฐธรรมนูญแห่งราชอาณาจักรไทย พ.ศ. 2560 เพื่อยกระดับการเปิดเผยข้อมูลข่าวสารของหน่วยงานภาครัฐให้เป็นหน้าที่หลักที่ต้องปฏิบัติ
* หน่วยงานกำกับดูแลการปฏิบัติราชการของหน่วยงานภาครัฐต้องดำเนินการกำกับติดตามการประเมินฯ และผลักดันให้หน่วยงานภายใต้กำกับดูแลดำเนินการให้เป็นไปตามแนวทางการประเมินที่กำหนด
* หน่วยงานภาครัฐต้องให้ความร่วมมือและเข้าร่วมการประเมินคุณธรรมและความโปร่งใสในการดำเนินงานของหน่วยงานภาครัฐ ในปีงบประมาณ พ.ศ. 2565 – 2570 โดยการกำหนดกลุ่มเป้าหมายหน่วยงานที่เข้าร่วมการประเมินฯ แนวทางการประเมินฯ และเครื่องมือการประเมินฯ ให้เป็นไปตามที่สำนักงาน ป.ป.ช. กำหนด
* สำนักงานคณะกรรมการการศึกษาขั้นพื้นฐาน ได้ดำเนินการประเมินคุณธรรมและ ความโปร่งใสในการดำเนินงานของสำนักงานเขตพื้นที่การศึกษา ตั้งแต่ปีงบประมาณ พ.ศ. 2558 เป็นต้นมา โดยใช้แนวทางในการประเมิน เครื่องมือการประเมิน ตามแนวทางที่สำนักงาน ป.ป.ช. กำหนด
* สำนักงานคณะกรรมการการศึกษาขั้นพื้นฐานมอบหมายให้สำนักงานเขตพื้นที่การศึกษา ได้ดำเนินการประเมินคุณธรรมและความโปร่งใสในการดำเนินงานของสถานศึกษา ตั้งแต่ปีงบประมาณ พ.ศ. 2563 เป็นต้นมา โดยใช้แนวทางในการประเมิน เครื่องมือการประเมิน ตามแนวทางที่สำนักงาน ป.ป.ช. กำหนด

**1.5 คำนิยามที่สำคัญ**

- “หน่วยงาน” โรงเรียนที่เข้าร่วมการประเมินตามกลุ่มเป้าหมายที่สำนักงานคณะกรรมการการศึกษาขั้นพื้นฐานกำหนด (โดยจะแจ้งให้ทราบภายหลัง)

- “ผู้ประเมิน” สำนักงานเขตพื้นที่การศึกษา จำนวน 245 สำนักงานเขตพื้นที่การศึกษา

- “ข้าราชการครู” ผู้ที่ประกอบวิชาชีพซึ่งทำหน้าที่หลักทางด้านการเรียน การสอนและส่งเสริมการเรียนรู้ของผู้เรียนด้วยวิธีการต่างๆ ในสถานศึกษาของรัฐ

- “บุคลากรทางการศึกษา” ผู้บริหารสถานศึกษา ผู้บริหารการศึกษา รวมทั้งผู้สนับสนุนการศึกษาซึ่งเป็นผู้ทำหน้าที่ให้บริการ หรือปฏิบัติงานเกี่ยวเนื่องกับการจัด กระบวนการเรียน การสอน การนิเทศ การบริหารการศึกษา และปฏิบัติงานอื่นในหน่วยงานการศึกษา

**ส่วนที่ 2 การประเมิน ITA 2567**

## 2.1 ITA 2567

**ITA 2567 มีแนวทางประเมินอย่างไร**

การประเมิน ITA ประจำปีงบประมาณ พ.ศ. 2567 นั้น เพื่อเป็นการผลักดันให้หน่วยงานภาครัฐได้มีการพัฒนาอย่างต่อเนื่องและสามารถบรรลุเป้าหมายได้อย่างพร้อมเพรียงกันทั่วประเทศ การประเมิน ITA จึงยังคงมีกรอบแนวทางในการประเมินเช่นเดียวกับปีที่ผ่านมา เพื่อให้หน่วยงานที่มีการพัฒนาในระดับดีแล้วยังคงรักษามาตรฐานการดำเนินงานและการปฏิบัติให้มีเสถียรภาพมากยิ่งขึ้น และหน่วยงานที่ยังมี จุดที่ต้องปรับปรุงได้สามารถพัฒนาให้มีมาตรฐานเดียวกันกับทุกหน่วยงานทั่วประเทศได้ นอกจากนี้ การประเมิน ITA ประจำปีงบประมาณ พ.ศ. 2567 นั้น สำนักงาน ป.ป.ช. จะเป็นหน่วยงานหลักในการปฏิบัติการประเมินเช่นเดียวกับปีที่ผ่านมา อย่างไรก็ตาม ในปีงบประมาณ พ.ศ. 2567 นี้ ก็มีนโยบายในการปรับปรุงในรายละเอียดของเครื่องมือการประเมินในบางประการ สรุปได้ดังนี้

**การเปลี่ยนแปลงของแบบวัดการรับรู้ของผู้มีส่วนได้ส่วนเสียภายใน (แบบวัด IIT)** มีดังนี้

* **การลดจำนวนข้อคำถามของแบบวัด IIT** จาก 30 ข้อ เหลือ 15 ข้อ
* **การปรับเปลี่ยนตัวเลือกคำตอบของแบบวัด IIT ได้มีการปรับจำนวนตัวเลือกจากเดิม 4 ระดับ เป็น 6 ระดับ**

ดังนั้น ในปี 2567 มีตัวเลือกคำตอบของแบบวัด IIT มี 2 แบบ คือ ตัวเลือกแบบ 2 ระดับ และตัวเลือกแบบ 6 ระดับ

* **ขนาดกลุ่มตัวอย่างขั้นต่ำของผู้มีส่วนได้ส่วนเสียภายใน (IIT)**

กลุ่มตัวอย่างขั้นต่ำของผู้มีส่วนได้ส่วนเสียภายใน ให้ผู้ประเมินเป็นผู้กำหนดจำนวนขั้นต่ำในการประเมินโดยจำนวนกลุ่มตัวอย่างขั้นต่ำขึ้นอยู่กับบริบทของโรงเรียนในสำนักงานเขตพื้นที่การศึกษาของตนเอง

**คำอธิบายเพิ่มเติม**

* หน่วยงานควรจะคำนึงถึงการเผยแพร่ให้ทุกคนได้รับทราบอย่างเท่าเทียมกัน และจะต้องระมัดระวังและป้องกันไม่ให้มีการนำรหัส SMIS ของหน่วยงาน ไปเผยแพร่แก่บุคคลภายนอกโดยเด็ดขาด (สำนักงานเขตพื้นที่การศึกษาสามารถปรับใช้หรือแก้ไขแบบฟอร์มได้ตามความเหมาะสม)
* หน่วยงานมีบทบาทในการส่งเสริมให้บุคลากรภายในของหน่วยงานเข้ามามีส่วนร่วม ในการสะท้อนความคิดเห็นต่อการดำเนินงานและการบริหารงานของหน่วยงานตนเอง และจะต้องกำกับติดตามให้เข้ามาตอบตามระยะเวลาที่กำหนดให้ได้มากที่สุด โดยจะต้อง ไม่น้อยกว่าขนาดกลุ่มตัวอย่างตามที่กำหนด

**การเปลี่ยนแปลงของแบบวัดการรับรู้ของผู้มีส่วนได้ส่วนเสียภายนอก (แบบวัด EIT)** มีดังนี้

* **การลดจำนวนข้อคำถามของแบบวัด EIT** จาก 15 ข้อ เหลือ 9 ข้อ
* **การปรับเปลี่ยนตัวเลือกคำตอบของแบบวัด EIT** ได้มีการปรับจำนวนตัวเลือกจากเดิม 4 ระดับ เป็น 6 ระดับ

ดังนั้น ในปี 2567 มีตัวเลือกคำตอบของแบบวัด EIT มี 2 แบบ คือ ตัวเลือกแบบ 2 ระดับ และตัวเลือกแบบ 6 ระดับ

**ส่วนที่ 1 ผู้รับบริการหรือติดต่อราชการเข้าตอบด้วยตนเอง**

เป็นบทบาทหน้าที่ของหน่วยงานที่จะได้ประชาสัมพันธ์เพื่อให้ผู้รับบริการหรือติดต่อราชการ กับหน่วยงานได้มีโอกาสเข้ามามีส่วนร่วมสะท้อนความคิดเห็นต่อการปฏิบัติราชการของหน่วยงาน โดยหน่วยงานนำช่องทางการเข้าตอบแบบวัด EIT ไปเผยแพร่และประชาสัมพันธ์แก่ผู้รับบริการหรือติดต่อราชการของหน่วยงาน และผู้รับบริการหรือผู้ติดต่อกับหน่วยงานจะเข้ามาตอบแบบวัด EIT ด้วยตนเอง

* **ขนาดกลุ่มตัวอย่างขั้นต่ำของผู้มีส่วนได้ส่วนเสียภายนอก (EIT)**

**ขนาดกลุ่มตัวอย่าง (ส่วนที่ 1)**

กลุ่มตัวอย่างขั้นต่ำของผู้มีส่วนได้ส่วนเสียภายนอก (ส่วนที่ 1) จำนวนผู้มีส่วนได้ส่วนเสียภายนอกทั้งหมด จะต้องมีจำนวน**ไม่น้อยกว่า 15 คน**

**คำอธิบายเพิ่มเติม**

* หน่วยงานควรจะคำนึงถึงการเผยแพร่ให้ผู้รับบริการหรือติดต่อราชการสามารถพบเห็น ได้ง่าย โดยเฉพาะอย่างยิ่งบน**หน้าเว็บไซต์ของหน่วยงาน**ด้วย
* หน่วยงานมีบทบาทในการส่งเสริมให้ผู้รับบริการหรือติดต่อกับหน่วยงานเข้ามามีส่วนร่วม ในการสะท้อนความคิดเห็นต่อการดำเนินงานและการบริหารงานของหน่วยงานตนเอง และจะต้องกำกับติดตามให้เข้ามาตอบตามระยะเวลาที่กำหนดให้ได้มากที่สุด โดยจะต้องไม่น้อยกว่าจำนวนกลุ่มตัวอย่าง ขั้นต่ำตามที่กำหนด
* หน่วยงานควรจะคำนึงถึงการเผยแพร่ให้ทุกคนได้รับทราบอย่างเท่าเทียมกัน และจะต้องระมัดระวังและป้องกันไม่ให้มีการนำรหัส SMIS ของหน่วยงาน ไปเผยแพร่แก่บุคคลภายนอกโดยเด็ดขาด (สำนักงานเขตพื้นที่การศึกษาสามารถปรับใช้หรือแก้ไขแบบฟอร์มได้ตามความเหมาะสม)

**ส่วนที่ 2 ผู้ประเมินจัดเก็บข้อมูล**

เป็นบทบาทหน้าที่ของผู้ประเมินที่จะมีการวิเคราะห์กลุ่มเป้าหมาย คัดเลือก และจัดเก็บข้อมูล จากผู้มีส่วนได้ส่วนเสียที่สำคัญหรือผู้มีส่วนได้ส่วนเสียทางใดทางหนึ่งหรือได้รับผลกระทบจากการกำหนดนโยบายการปฏิบัติหน้าที่ หรือการดำเนินงานตามภารกิจของหน่วยงาน

**ขนาดกลุ่มตัวอย่าง (ส่วนที่ 2)**

กลุ่มตัวอย่างขั้นต่ำของผู้มีส่วนได้ส่วนเสียภายนอก (ส่วนที่ 2) กำหนดจำนวน**ไม่น้อยกว่า 10 คน** (โดยหน่วยงานจะต้องส่งข้อมูลรายชื่อกลุ่มตัวอย่างมากกว่าจำนวนขั้นต่ำที่กำหนด ผ่านเว็บไซต์หน่วยงาน เพื่อป้องกันกรณีไม่สามารถติดต่อกับผู้มีส่วนได้ส่วนเสียภายนอก บางคนได้) โดยกลุ่มตัวอย่าง (ส่วนที่ 2) จะ**ต้องไม่เป็นบุคคลเดียวกัน**กับกลุ่มตัวอย่าง (ส่วนที่ 1)

**คำอธิบายเพิ่มเติม**

* ผู้ประเมินอาจมีการประสานงานเพื่อสอบถามหรือขอข้อมูลที่สำคัญเพื่อใช้ประกอบ การวิเคราะห์กลุ่มผู้มีส่วนได้ส่วนเสียภายนอกของหน่วยงานเพื่อให้สอดคล้องกับบริบทของหน่วยงาน
* ผู้ประเมินอาจมีการประสานงานเพื่อสัมภาษณ์หรือเก็บข้อมูลความคิดเห็นจากผู้มีส่วนได้ ส่วนเสียภายนอกที่สำคัญตามระยะเวลาที่กำหนด จากนั้น บันทึกข้อมูลในระบบต่อไป

**การเปลี่ยนแปลงของแบบวัดการเปิดเผยข้อมูลสาธารณะ (แบบวัด OIT)** มีดังนี้

* **การลดจำนวนข้อคำถามของแบบวัด OIT** จาก 43 ข้อ เหลือ 35 ข้อ
* **การเปิดเผยข้อมูลตามแบบวัด OIT** ในปีงบประมาณ พ.ศ. 2567 แบบวัด OIT ได้ยกระดับการเปิดเผยข้อมูลของหน่วยงานใน 3 ประเด็น ดังต่อไปนี้

1) การเปิดเผยข้อมูลในรูปแบบไฟล์ Spreadsheet ตามแบบฟอร์มที่สำนักงาน ป.ป.ช. กำหนดซึ่งรูปแบบไฟล์ดังกล่าวเป็นชุดข้อมูลที่อยู่ในรูปแบบเป็นตารางหรือรูปแบบที่มีโครงสร้าง ทำให้สามารถนำข้อมูลไปใช้ประมวลผลด้วยคอมพิวเตอร์ต่อไปได้ (Machine Readable File)

2) การควบรวมและปรับข้อคำถามที่มีความซ้ำซ้อน และเพิ่มรายละเอียดการเปิดเผยข้อมูลที่หน่วยงานจะต้องวิเคราะห์และจัดทำข้อมูลให้มีประสิทธิภาพมากยิ่งขึ้น

3) การมุ่งเน้นในประเด็นที่เกี่ยวข้องกับสินบนเพิ่มมากขึ้น

* **การปรับเปลี่ยนระดับการให้คะแนนแบบวัด OIT** เดิมมีระดับการให้คะแนน คือ ไม่คิดคะแนน, 0, 100 ในการประเมิน ITA ประจำปีงบประมาณ พ.ศ. 2567 ได้มีการปรับเปลี่ยนระดับการให้คะแนนเป็น 2 ลักษณะคือ 0, 100 และ 0, 50, 100 โดยยกเลิกระดับการให้คะแนนแบบ “ไม่คิดคะแนน”   
  ในข้อคำถามที่มีข้อจำกัดในการเปิดเผยข้อมูล
* **ระบบการประเมินในปีงบประมาณ พ.ศ. 2567** ผู้ประเมินต้องดำเนินการจัดทำระบบ การประเมินสำหรับหน่วยงานในสังกัดของตนเอง เพื่อให้หน่วยงานเข้าถึงข้อมูลของตนเองได้ง่ายขึ้น เช่น ช่องทางลิงก์เครื่องมือ IIT EIT และ OIT ช่องทางการตรวจสอบจำนวนผู้ตอบแบบ IIT EIT ตลอดจน ช่องทางการชี้แจงเหตุผลเพิ่มเติมการตอบแบบ OIT เป็นต้น โดยสำนักงานคณะกรรมการการศึกษา ขั้นพื้นฐานสนับสนุนระบบคลาวด์ @pracharath.ac.th

## 2.2 หน่วยงานที่เกี่ยวข้องกับการประเมิน ITA 2567

**ITA 2567 มีหน่วยงานที่เข้าร่วมการประเมิน รวมทั้งสิ้น 8,334 โรงเรียน**

ในการขับเคลื่อนการประเมิน ITA Online จำเป็นที่จะต้องมีหลายหน่วยงานร่วมกันขับเคลื่อนการประเมิน ITA Online ให้สามารถดำเนินการได้อย่างเรียบร้อยและเป็นไปตามกรอบระยะเวลา ที่กำหนด ประกอบด้วย

**สำนักงานคณะกรรมการการศึกษาขั้นพื้นฐาน** เป็นหน่วยศูนย์กลางในการดำเนิน การประเมินในภาพรวม โดยมีหน้าที่กำหนดกลไกและกระบวนการในการขับเคลื่อนการประเมินคุณธรรม และความโปร่งใสในการดำเนินงานของสำนักงานเขตพื้นที่การศึกษา รวมไปถึงหลักการและหลักเกณฑ์ต่างๆ ในการประเมิน การกำกับติดตามการประเมินและการดำเนินการต่อผลการประเมินเพื่อนำเสนอ ต่อสำนักงาน ป.ป.ช.

**สำนักงานเขตพื้นที่การศึกษา** เป็นหน่วยย่อยและเป็นผู้ประเมิน ในการดำเนิน การประเมินคุณธรรมและความโปร่งใสในการดำเนินงานของสถานศึกษาออนไลน์ โดยมีหน้าที่กำหนดกลไกและกระบวนการในขับเคลื่อนการประเมินสถานศึกษาในสังกัด

**สถานศึกษา** เป็นกลุ่มเป้าหมายที่สำนักงานคณะกรรมการการศึกษาขั้นพื้นฐานกำหนด (โดยจะแจ้งให้ทราบภายหลัง)เข้ารับการประเมินสำหรับการประเมินคุณธรรมและความโปร่งใสในการดำเนินงานของสำนักงานเขตพื้นที่การศึกษา ประจำปีงบประมาณ พ.ศ. 2567 ซึ่งถือเป็นการประเมินที่ดำเนินการ มาอย่างต่อเนื่องเข้าสู่ปีที่ 10 สำนักงานคณะกรรมการการศึกษาขั้นพื้นฐาน ได้ดำเนินการพัฒนาและออกแบบระบบการประเมินในครั้งนี้ให้ง่ายต่อการใช้งาน ลดความยุ่งยาก ซับซ้อนในการนำเข้าข้อมูล และคำนึงถึงความสะดวกในการตอบคำถามแบบสำรวจของผู้ที่เกี่ยวข้อง

สำนักงานคณะกรรมการการศึกษาขั้นพื้นฐาน ได้พัฒนารูปแบบการประเมินคุณธรรม และความโปร่งใสในการดำเนินงานของสถานศึกษา**ออนไลน์** ตั้งแต่ปีงบประมาณพ.ศ. 2563 ดังนั้น สถานศึกษาจำเป็นที่จะต้องศึกษาเอกสารคู่มือการประเมินคุณธรรมและความโปร่งใสในการดำเนินงานของสถานศึกษาประจำปีงบประมาณ พ.ศ. 2567 ฉบับนี้ ให้เกิดความเข้าใจ รวมถึงศึกษาขั้นตอนการประเมิน กรอบระยะเวลาดำเนินการ และการใช้งานระบบ ITA Online เพื่อให้การประเมินบรรลุผลตามวัตถุประสงค์และเป็นไปตามกรอบระยะเวลาที่กำหนด

## 2.3 ปฏิทินการประเมิน ITA 2567

**กรอบระยะเวลาในแต่ละขั้นตอนของ ITA 2567**

การประเมิน ITA ประจำปีงบประมาณ พ.ศ. 2567 กำหนดขั้นตอนและกรอบระยะเวลาที่ไม่แตกต่างจากปีที่ผ่านมามาก เพื่อให้หน่วยงานมีความคุ้นเคยและสามารถวางแผนงานในการปรับปรุงพัฒนาตนเองและดำเนินการตามขั้นตอนการประเมินได้ อย่างไรก็ตาม ได้มีการปรับปรุงระยะเวลาที่สำคัญ ในขั้นตอนการเข้าตอบแบบวัด IIT และแบบวัด EIT เพื่อเพื่อให้บุคลากรในหน่วยงานและผู้รับบริการหรือติดต่อกับหน่วยงานได้มีโอกาสและช่วงระยะเวลาที่เหมาะสมในการมีส่วนร่วมในการประเมินมากยิ่งขึ้น และขั้นตอน การตอบแบบวัด OIT เพื่อให้หน่วยงานมีระยะเวลาดำเนินการที่มากขึ้น ดังนี้

| **กรอบระยะเวลา** | **ขั้นตอนการประเมิน** |
| --- | --- |
| 10 – 11 มีนาคม 2567 | **การชี้แจงกรอบการประเมิน**  - สำนักงานคณะกรรมการการศึกษาขั้นพื้นฐานแจ้งแนวทางการประเมิน   ITA Online ของสถานศึกษา **การนำเข้าข้อมูล**  - สำนักงานเขตพื้นที่การศึกษาดำเนินการลงทะเบียนผู้รับผิดชอบ   การประเมิน ITA Online (ผ่านเว็บไซต์ itasch2024.pracharath.ac.th) ของสถานศึกษา จำนวน 2 คน ประกอบด้วย  1) รองผู้อำนวยการสำนักงานเขตพื้นที่การศึกษาที่รับผิดชอบ  2) ผู้ประสานงานการประเมิน ITA Online ของสถานศึกษา  ลงทะเบียนผ่านเว็บไซต์ itasch2024.pracharath.ac.th |
| มีนาคม 2567 | - สำนักงานคณะกรรมการการศึกษาขั้นพื้นฐาน จัดทำคำสั่งแต่งตั้งคณะกรรมการประสานงานการประเมิน ITA Online ของสถานศึกษา ประจำปีงบประมาณ พ.ศ.2567 |
| พฤษภาคม 2567 | - สำนักงานเขตพื้นที่การศึกษาประชุมชี้แจงแนวทางการประเมิน ITA Online ของสถานศึกษาในสังกัด  - สำนักงานเขตพื้นที่การศึกษาพัฒนาระบบการประเมิน ITA Online ของสถานศึกษาของตนเอง  - หน่วยงานส่งรายชื่อผู้ตอบแบบวัดการรับรู้ EIT (2) ให้กับผู้ประเมิน ผ่านช่องทางที่ผู้ประเมินกำหนด |
| มิถุนายน 2567 | - สถานศึกษาปรับปรุงแก้ไขระบบงานและการเปิดเผยข้อมูล ผ่านทางเว็บไซต์ของสถานศึกษาตามเกณฑ์ที่กำหนด |
| กรกฎาคม 2567 | **การตอบแบบวัดการรับรู้ IIT**  - สำนักงานเขตพื้นที่การศึกษาส่งช่องทางการตอบแบบวัดการรับรู้ ของผู้มีส่วนได้ส่วนเสียภายใน (IIT) ให้สถานศึกษา  - สถานศึกษาเผยแพร่และประชาสัมพันธ์ช่องทางการตอบ แบบวัด การรับรู้ IIT ให้ผู้มีส่วนได้ส่วนเสียภายในเข้ามาตอบ |
| **การตอบแบบวัดการรับรู้ EIT ❖ EIT (1)** - ผู้ประเมินเปิดระบบการตอบแบบวัดการรับรู้ของผู้มีส่วนได้ส่วนเสียภายนอก (EIT) ให้กับหน่วยงานที่ถูกประเมิน - หน่วยงานเผยแพร่และประชาสัมพันธ์ช่องทางแบบวัดการรับรู้ ของผู้มีส่วนได้ส่วนเสียภายนอก (EIT) ให้ผู้มีส่วนได้ส่วนเสียภายนอก เข้ามาตอบ |
| **❖ EIT (2)** - ผู้ประเมินส่งช่องทางการตอบแบบวัดการรับรู้ ของผู้มีส่วนได้ส่วนเสียภายนอก (EIT) ให้กับผู้มีส่วนได้ส่วนเสียภายนอกโดยตรง  (ตามช่องทางที่หน่วยงานเผยแพร่ประชาสัมพันธ์โดยจะต้องนำ QR Code ประชาสัมพันธ์ผ่านเว็บไซต์หลักของหน่วยงาน)  \*\*หมายเหตุ\*\* : แบบวัดการรับรู้ EIT (1) หมายถึง ส่วนที่หน่วยงานประชาสัมพันธ์เพื่อให้ผู้รับบริการหรือติดต่อราชการกับหน่วยงานได้มีโอกาสเข้ามามีส่วนร่วมสะท้อนความคิดเห็นต่อการปฏิบัติราชการของหน่วยงานด้วยตนเอง แบบวัดการรับรู้ EIT (2) หมายถึง ส่วนที่ผู้ประเมินวิเคราะห์และจัดเก็บข้อมูลผู้มีส่วนได้ส่วนเสียภายนอกที่สำคัญของหน่วยงาน |
| สิงหาคม 2567 | **การตอบแบบวัดการเปิดเผยข้อมูล OIT**  - สถานศึกษาดำเนินการตอบแบบวัดการเปิดเผยข้อมูลสาธารณะ (OIT) |
| สิงหาคม 2567 | **การตรวจให้คะแนนและข้อเสนอแนะ ประมวลผลการประเมิน**  - ผู้ประเมินตรวจและให้คะแนนแบบวัดการเปิดเผยข้อมูลสาธารณะ (OIT) ประมวลผลคะแนน วิเคราะห์ผลและให้ข้อเสนอแนะ (โดยกำหนดคะแนนไว้ในไฟล์ spreadsheet ตามที่สำนักงานคณะกรรมการการศึกษาขั้นพื้นฐาน กำหนด สามารถปรับเปลี่ยนได้ตามประเด็นองค์ประกอบที่มีการปรับเปลี่ยนตามบริบท ) |
| สิงหาคม 2567 | - ผู้ประเมินจัดทำรายงานผลการประเมินคุณธรรมและความโปร่งใสในการดำเนินงานของสถานศึกษาออนไลน์ (ตาม Template เอกสารที่สำนักงานคณะกรรมการการศึกษาขั้นพื้นฐานกำหนด ) |
| กันยายน 2567 | **การประกาศผลคะแนน ITA Online**  - ประกาศผลและเผยแพร่รายงานผลการประเมิน ITA Online ของสถานศึกษาและนำเสนอต่อสำนักงานคณะกรรมการการศึกษา ขั้นพื้นฐาน (ส่งไปยังช่องทางที่สำนักงานคณะกรรมการการศึกษา ขั้นพื้นฐานกำหนด) |

\*ระยะเวลาอาจมีการเปลี่ยนแปลงได้ตามความเหมาะสม โดยจะมีการแจ้งให้ทราบล่วงหน้า

**ส่วนที่ 3 รายละเอียดการประเมิน ITA 2567**

## 3.1 การเข้าระบบการประเมิน

**3.1.1 บัญชีผู้ใช้งานและรหัสผ่าน**

หน่วยงานที่เข้าร่วมการประเมิน จะมีชื่อผู้ใช้งาน (Username) และรหัสผ่าน (Password) ทั้งนี้ ให้หน่วยงาน ใช้ชื่อผู้ใช้งานและรหัสผ่านเดิมในการเข้าถึงช่องทางในการประเมิน

\* กรณีที่หน่วยงานไม่สามารถเข้าระบบได้ เนื่องมาจากลืมรหัสผ่าน สามารถขอรับรหัสผ่านได้ที่ ผู้ประเมิน(สำนักงานเขตพื้นที่การศึกษา)

**3.1.2 วิธีการเข้าระบบการประเมิน**

ในปี พ.ศ. 2567 สำนักงานคณะกรรมการการศึกษาขั้นพื้นฐาน มอบหมายให้ผู้ประเมิน กำหนดรูปแบบ ให้รวมการพัฒนาระบบด้วยตนเอง และปรับไปตามบริบทของหน่วยงานในสังกัด โดยระบบจะต้องมีความเชื่อมั่น และดำเนินการประเมินอย่างโปร่งใสตามหลักธรรมาภิบาล

เมื่อผู้ประเมินได้พัฒนาระบบการประเมินของตนเองแล้วสามารถแจ้งกระบวนการ ขั้นตอน ตลอดจนแนวทางการประเมินให้กับหน่วยงานของตนเอง เพื่อเตรียมรับการประเมินต่อไป

ทั้งนี้สำนักงานคณะกรรมการการศึกษาขั้นพื้นฐาน จะดำเนินการจัดทำ Master ที่ใช้ในการประเมิน ให้เช่นเดิมพร้อมกับการอนุญาตให้ใช้งานระบบ Cloud Computing ของโดเมน @pracharath.ac.th

## 3.2 การระบุข้อมูลผู้มีส่วนได้ส่วนเสีย

**3.2.1 ผู้มีส่วนได้ส่วนเสียภายใน**

ผู้มีส่วนได้ส่วนเสียภายใน หมายถึง บุคลากรในหน่วยงาน ตั้งแต่ระดับผู้บริหารสถานศึกษา ครูและบุคลากรทางการศึกษา ไปจนถึงลูกจ้าง/พนักงานจ้าง/พนักงานจ้างเหมาบริการที่ปฏิบัติงานให้กับหน่วยงาน มาเป็นระยะเวลาไม่น้อยกว่า 1 ปี ตามที่ผู้ประเมินกำหนด

**3.2.2 ผู้มีส่วนได้ส่วนเสียภายนอก**

ผู้มีส่วนได้ส่วนเสียภายนอก หมายถึง คณะกรรมการสถานศึกษา ผู้ปกครอง ผู้นำชุมชน องค์กรปกครองส่วนท้องถิ่น คู่ค้า คู่สัญญา ผู้รับจ้าง ที่มารับบริการหรือมาติดต่อตามภารกิจของสถานศึกษา ในรอบปีงบประมาณ พ.ศ. 2567

รวมไปถึง ผู้มีส่วนได้ส่วนเสียสำคัญหรือผู้มีส่วนได้ส่วนเสียทางใดทางหนึ่งหรือได้รับผลกระทบ จากการกำหนดนโยบาย การปฏิบัติหน้าที่ หรือการดำเนินงานตามภารกิจของหน่วยงาน

**3.2.3 แจ้งข้อมูลผู้มีส่วนได้ส่วนเสียภายนอก**

หน่วยงานจะต้องแจ้งข้อมูลผู้มีส่วนได้ส่วนเสียภายนอก ใน**ส่วนที่ผู้ประเมิน**จะเป็นผู้จัดเก็บข้อมูลเองโดยตรง โดยเจ้าหน้าที่ ICT จะเป็นผู้ส่งข้อมูล ทั้งนี้จะต้องดำเนินการตามเงื่อนไขและภายในระยะเวลา ที่กำหนด โดยสามารถดูต้นฉบับได้ที่เว็ปไซต์ itasch2024.pracharath.ac.th

## 3.3 แบบวัด IIT

Internal Integrity and Transparency Assessment

**3.3.1 แบบวัด IIT**

แบบวัดการรับรู้ของผู้มีส่วนได้ส่วนเสียภายใน (Internal Integrity and Transparency Assessment: IIT) เป็นแบบวัดที่ให้ผู้ตอบเลือกตัวเลือกคำตอบตามการรับรู้หรือประสบการณ์ของตนเอง โดยมีวัตถุประสงค์เพื่อเก็บข้อมูลการรับรู้ของผู้มีส่วนได้ส่วนเสียภายในที่มีต่อหน่วยงานตนเอง ใน 5 ตัวชี้วัด ได้แก่ ตัวชี้วัดการปฏิบัติหน้าที่ ตัวชี้วัดการใช้งบประมาณ ตัวชี้วัดการใช้อำนาจ ตัวชี้วัดการใช้ทรัพย์สิน ของราชการ และตัวชี้วัดการแก้ไขปัญหาการทุจริต

**3.3.2 วิธีการรวบรวมข้อมูลแบบวัด IIT**

เป็นบทบาทหน้าที่ของหน่วยงานที่จะได้ประชาสัมพันธ์เพื่อให้บุคลากรภายในได้มีโอกาสเข้ามา มีส่วนร่วมสะท้อนความคิดเห็นต่อการปฏิบัติราชการของหน่วยงาน ดังนี้

* หน่วยงานนำช่องทางการเข้าตอบแบบวัด IIT ไปเผยแพร่และประชาสัมพันธ์แก่บุคลากรภายในของหน่วยงาน จาก URL หรือ QR Code
* บุคลากรภายในของหน่วยงานเข้ามาตอบแบบวัด IIT ด้วยตนเอง ด้วย e- Mail หรือรหัส SMIS ของหน่วยงาน จึงจะสามารถเข้าตอบได้

**ขนาดกลุ่มตัวอย่าง**

กลุ่มตัวอย่างขั้นต่ำของผู้มีส่วนได้ส่วนเสียภายใน ให้ผู้ประเมินเป็นผู้กำหนดจำนวนขั้นต่ำในการประเมินโดยจำนวนกลุ่มตัวอย่างขั้นต่ำขึ้นอยู่กับบริบทของโรงเรียนในสำนักงานเขตพื้นที่การศึกษาของตนเอง

**คำอธิบายเพิ่มเติม**

* หน่วยงานควรจะคำนึงถึงการเผยแพร่ให้ทุกคนได้รับทราบอย่างเท่าเทียมกัน และจะต้องระมัดระวังและป้องกันไม่ให้มีการนำรหัส SMIS ของหน่วยงาน ไปเผยแพร่แก่บุคคลภายนอกโดยเด็ดขาด (สำนักงานเขตพื้นที่การศึกษาสามารถปรับใช้หรือแก้ไขแบบฟอร์มได้ตามความเหมาะสม)
* หน่วยงานมีบทบาทในการส่งเสริมให้บุคลากรภายในของหน่วยงานเข้ามามีส่วนร่วม ในการสะท้อนความคิดเห็นต่อการดำเนินงานและการบริหารงานของหน่วยงานตนเอง และจะต้องกำกับติดตามให้เข้ามาตอบตามระยะเวลาที่กำหนดให้ได้มากที่สุด โดยจะต้อง ไม่น้อยกว่าขนาดกลุ่มตัวอย่างตามที่กำหนด

**3.3.3 รายละเอียดตัวชี้วัดและข้อคำถามของแบบวัด IIT**

**ตัวชี้วัดที่ 1 การปฏิบัติหน้าที่** เป็นตัวชี้วัดที่มีวัตถุประสงค์เพื่อประเมินการรับรู้ของบุคลากรภายในหน่วยงานต่อการปฏิบัติงานของบุคลากรอื่นในหน่วยงาน ของตนเอง ในประเด็นที่เกี่ยวข้องกับการปฏิบัติงานโดยยึดหลักตามมาตรฐาน มีความโปร่งใส ปฏิบัติงานหรือดำเนินการตามขั้นตอนและระยะเวลาที่กำหนดไว้อย่างเคร่งครัด และจะต้องเป็นไปอย่างเท่าเทียมกัน ไม่ว่าจะเป็นผู้มาติดต่อทั่วไปหรือผู้มาติดต่อที่รู้จักกันเป็นการส่วนตัว รวมไปถึงการปฏิบัติงานอย่างมุ่งมั่น เต็มความสามารถ และมีความรับผิดชอบต่องานในหน้าที่ที่รับผิดชอบ ซึ่งล้วนถือเป็นลักษณะการปฏิบัติหน้าที่ในฐานะเจ้าหน้าที่ของรัฐอย่างมีคุณธรรม นอกจากนี้ ยังประเมินการรับรู้ ในประเด็นที่เกี่ยวข้องกับพฤติกรรมการเรียก รับสินบน เพื่อแลกกับการปฏิบัติหน้าที่ หรือที่อาจส่งผลให้มีการปฏิบัติหน้าที่อย่างไม่เป็นธรรมเพื่อเป็นการตอบแทน

ตัวชี้วัดที่ 1 การปฏิบัติหน้าที่ ประกอบด้วยข้อคำถาม จำนวน 3 ข้อ ดังนี้

|  |  |  |  |  |  |  |  |
| --- | --- | --- | --- | --- | --- | --- | --- |
| **ข้อ** | **คำถาม** | **ระดับ** | | | | | |
| ไม่เป็นไปตามที่กำหนด  (1) | เป็นไปตามที่กำหนด น้อยที่สุด  (2) | เป็นไปตามที่กำหนด น้อย  (3) | เป็นไปตามที่กำหนด ค่อนข้างมาก  (4) | เป็นไปตามที่กำหนด มาก  (5) | เป็นไปตามที่กำหนด มากที่สุด  (6) |
| i1 | การปฏิบัติงานหรือให้บริการ ของเจ้าหน้าที่ในหน่วยงานของท่านเป็นไปตามขั้นตอนและระยะเวลา มากน้อยเพียงใด |  |  |  |  |  |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **ข้อ** | **คำถาม** | **ระดับ** | | | | | |
| เจ้าหน้าที่ทุกคนปฏิบัติงานอย่างไม่เท่าเทียมกัน  (1) | มีสัดส่วน  น้อยที่สุด  (2) | มีสัดส่วน  น้อย  (3) | มีสัดส่วน ค่อนข้างมาก  (4) | มีสัดส่วน  มาก  (5) | มีสัดส่วน  มากที่สุด  (6) |
| i2 | ในหน่วยงานของท่าน มีเจ้าหน้าที่ ที่ปฏิบัติงานหรือให้บริการแก่ผู้มาติดต่อหรือผู้มารับบริการอย่าง เท่าเทียมกัน มากน้อยเพียงใด |  |  |  |  |  |  |

|  |  |  |  |
| --- | --- | --- | --- |
| **ข้อ** | **คำถาม** | **ระดับ** | |
| ไม่มี  (1) | มี  (2) |
| i3 | เจ้าหน้าที่ในหน่วยงานของท่าน มีการเรียก รับสินบนเพื่อแลกกับการปฏิบัติงานหรือการให้บริการหรือไม่ |  |  |

**ตัวชี้วัดที่ 2 การใช้งบประมาณ** เป็นตัวชี้วัดที่มีวัตถุประสงค์เพื่อประเมินการรับรู้ของบุคลากรภายในหน่วยงานต่อการดำเนินการต่าง ๆ ของหน่วยงานของตนเอง ในประเด็นที่เกี่ยวข้องกับการใช้จ่ายเงินงบประมาณ นับตั้งแต่การจัดทำแผนการใช้จ่ายงบประมาณประจำปีและเผยแพร่อย่างโปร่งใส การเปิดโอกาสให้เกิดการ มีส่วนร่วมในกระบวนการจัดทำงบประมาณ ไปจนถึงลักษณะการใช้จ่ายงบประมาณของหน่วยงานอย่างคุ้มค่า เป็นไปตามวัตถุประสงค์ และไม่เอื้อประโยชน์แก่ตนเองหรือพวกพ้อง หรือการเบิกจ่ายเงินอย่างไม่ถูกต้อง ตลอดจนกระบวนการจัดซื้อจัดจ้างและการตรวจรับพัสดุด้วย

ตัวชี้วัดที่ 2 การใช้งบประมาณ ประกอบด้วยข้อคำถาม จำนวน 3 ข้อ ดังนี้

|  |  |  |  |  |  |  |  |
| --- | --- | --- | --- | --- | --- | --- | --- |
| **ข้อ** | **คำถาม** | **ระดับ** | | | | | |
| ไม่เป็นไปตามวัตถุประสงค์  (1) | เป็นไปตามวัตถุประสงค์  น้อยที่สุด  (2) | เป็นไปตามวัตถุประสงค์  น้อย  (3) | เป็นไปตามวัตถุประสงค์ ค่อนข้างมาก  (4) | เป็นไปตามวัตถุประสงค์  มาก  (5) | เป็นไปตามวัตถุประสงค์  มากที่สุด  (6) |
| i4 | หน่วยงานของท่าน ใช้จ่ายงบประมาณเป็นไปตามวัตถุประสงค์ มากน้อยเพียงใด |  |  |  |  |  |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **ข้อ** | **คำถาม** | **ระดับ** | | | | | |
| ไม่มี เจ้าหน้าที่คนใดที่มีการเบิกจ่ายเป็นเท็จ  (1) | มีสัดส่วน  น้อยที่สุด  (2) | มีสัดส่วน  น้อย  (3) | มีสัดส่วน ค่อนข้างมาก  (4) | มีสัดส่วน  มาก  (5) | มีสัดส่วน  มากที่สุด  (6) |
| i5 | ในหน่วยงานของท่าน มีเจ้าหน้าที่เบิกจ่ายเงินเป็นเท็จ เช่น ค่าทำงานล่วงเวลา ค่าวัสดุอุปกรณ์ หรือค่าเดินทาง ฯลฯ มากน้อยเพียงใด |  |  |  |  |  |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **ข้อ** | **คำถาม** | **ระดับ** | | | | | |
| ไม่มี  (1) | มีน้อยที่สุด  (2) | มีน้อย  (3) | มีค่อนข้างมาก  (4) | มีมาก  (5) | มีมากที่สุด  (6) |
| i6 | หน่วยงานของท่าน มีการใช้งบประมาณหรือการจัดซื้อจัดจ้าง ที่เอื้อประโยชน์ให้บุคคลใดบุคคลหนึ่ง มากน้อยเพียงใด |  |  |  |  |  |  |

**ตัวชี้วัดที่ 3 การใช้อำนาจ** เป็นตัวชี้วัดที่มีวัตถุประสงค์เพื่อประเมินการรับรู้ของบุคลากรภายในหน่วยงานต่อการใช้อำนาจของผู้บังคับบัญชาในหน่วยงาน ของตนเอง ในประเด็นที่เกี่ยวข้องกับการมอบหมายงาน การประเมินผลการปฏิบัติงาน การคัดเลือกบุคลากรเพื่อให้สิทธิประโยชน์ต่าง ๆ ซึ่งจะต้องเป็นไปอย่างเป็นธรรมและ ไม่เลือกปฏิบัติ รวมไปถึงการสั่งการให้ผู้ใต้บังคับบัญชาทำในธุระส่วนตัวของผู้บังคับบัญชาหรือทำในสิ่งที่ไม่ถูกต้อง นอกจากนี้ ยังประเมินเกี่ยวกับกระบวนการบริหารงานบุคคล เช่น การสรรหา บรรจุ แต่งตั้ง โยกย้าย เลื่อนตำแหน่ง ที่อาจมีการเอื้อประโยชน์ให้บุคคลใดบุคคลหนึ่งหรือพวกพ้อง

ตัวชี้วัดที่ 3 การใช้อำนาจ ประกอบด้วยข้อคำถาม จำนวน 3 ข้อ ดังนี้

|  |  |  |  |  |  |  |  |
| --- | --- | --- | --- | --- | --- | --- | --- |
| **ข้อ** | **คำถาม** | **ระดับ** | | | | | |
| ไม่มี ผู้บังคับบัญชาคนใดที่สั่งให้เจ้าหน้าที่ทำธุระส่วนตัว  (1) | มีสัดส่วน  น้อยที่สุด  (2) | มีสัดส่วน  น้อย  (3) | มีสัดส่วน ค่อนข้างมาก  (4) | มีสัดส่วน  มาก  (5) | มีสัดส่วน  มากที่สุด  (6) |
| i7 | ผู้บังคับบัญชาในหน่วยงานของท่าน  มีการสั่งให้เจ้าหน้าที่ทำธุระส่วนตัวของผู้บังคับบัญชา มากน้อยเพียงใด |  |  |  |  |  |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **ข้อ** | **คำถาม** | **ระดับ** | | | | | |
| ไม่มี ผู้บังคับบัญชาคนใดที่สั่งให้เจ้าหน้าที่ทำในสิ่งที่เป็นการทุจริตหรือประพฤติมิชอบ  (1) | มีสัดส่วน  น้อยที่สุด  (2) | มีสัดส่วน  น้อย  (3) | มีสัดส่วน ค่อนข้างมาก  (4) | มีสัดส่วน  มาก  (5) | มีสัดส่วน  มากที่สุด  (6) |
| i8 | ผู้บังคับบัญชาในหน่วยงานของท่าน  มีการสั่งให้เจ้าหน้าที่ทำในสิ่งที่เป็น การทุจริตหรือประพฤติมิชอบ  มากน้อยเพียงใด |  |  |  |  |  |  |

|  |  |  |  |
| --- | --- | --- | --- |
| **ข้อ** | **คำถาม** | **ระดับ** | |
| ไม่มี  (1) | มี  (2) |
| i9 | การบริหารงานบุคคลในหน่วยงานของท่าน มีการให้หรือรับสินบน เพื่อแลกกับการบรรจุ แต่งตั้ง โยกย้าย หรือเลื่อนตำแหน่งหรือไม่ |  |  |

**ตัวชี้วัดที่ 4 การใช้ทรัพย์สินของราชการ** เป็นตัวชี้วัดที่มีวัตถุประสงค์เพื่อประเมินการรับรู้ของบุคลากรภายในหน่วยงานต่อการใช้ทรัพย์สินของราชการ ในประเด็นที่เกี่ยวข้องกับการกำหนดแนวทางในการใช้ทรัพย์สินของราชการอย่างถูกต้องให้เจ้าหน้าที่ในหน่วยงานได้รับทราบและยึดถือปฏิบัติ ซึ่งควรจะต้องส่งเสริมให้การใช้ทรัพย์สินของราชการอย่างถูกต้องมีความสะดวก และการกำกับดูแลและตรวจสอบการใช้ทรัพย์สินของราชการอย่างสม่ำเสมอ เพื่อป้องกันไม่ให้เจ้าหน้าที่ของหน่วยงานมีการใช้ทรัพย์สินของราชการเพื่อประโยชน์ส่วนตัว

ตัวชี้วัดที่ 4 การใช้ทรัพย์สินของราชการ ประกอบด้วยข้อคำถาม จำนวน 3 ข้อ ดังนี้

|  |  |  |  |  |  |  |  |
| --- | --- | --- | --- | --- | --- | --- | --- |
| **ข้อ** | **คำถาม** | **ระดับ** | | | | | |
| ไม่มี เจ้าหน้าที่คนใดที่ขอยืมอย่างถูกต้อง  (1) | มีสัดส่วน  น้อยที่สุด  (2) | มีสัดส่วน  น้อย  (3) | มีสัดส่วน  ค่อนข้างมาก  (4) | มีสัดส่วน  มาก  (5) | มีสัดส่วน  มากที่สุด  (6) |
| i10 | ในหน่วยงานของท่าน มีเจ้าหน้าที่ ที่ขอยืมทรัพย์สินของราชการไปใช้อย่างถูกต้อง มากน้อยเพียงใด |  |  |  |  |  |  |
| **ข้อ** | **คำถาม** | **ระดับ** | | | | | |
| ไม่มี เจ้าหน้าที่คนใดที่นำไปใช้เพื่อประโยชน์ส่วนตัว  (1) | มีสัดส่วน  น้อยที่สุด  (2) | มีสัดส่วน  น้อย  (3) | มีสัดส่วน  ค่อนข้างมาก  (4) | มีสัดส่วน  มาก  (5) | มีสัดส่วน  มากที่สุด  (6) |
| i11 | ในหน่วยงานของท่าน มีเจ้าหน้าที่ ที่นำทรัพย์สินของราชการไปใช้เพื่อประโยชน์ส่วนตัว มากน้อยเพียงใด |  |  |  |  |  |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **ข้อ** | **คำถาม** | **ระดับ** | | | | | |
| ไม่เคย  (1) | แทบจะไม่เคย  (2) | นาน ๆ ครั้ง  (3) | ค่อนข้างบ่อย  (4) | บ่อยครั้ง  (5) | เป็นประจำ  (6) |
| i12 | หน่วยงานของท่าน มีการตรวจสอบเพื่อป้องกันการนำทรัพย์สินของราชการไปใช้เพื่อประโยชน์ส่วนตัวเป็นประจำมากน้อยเพียงใด |  |  |  |  |  |  |

**ตัวชี้วัดที่ 5 การแก้ไขปัญหาการทุจริต** เป็นตัวชี้วัดที่มีวัตถุประสงค์เพื่อประเมินการรับรู้ของบุคลากรภายในหน่วยงานต่อการแก้ไขปัญหาการทุจริต ของหน่วยงาน ในประเด็นที่เกี่ยวข้องกับการให้ความสำคัญของผู้บริหารสูงสุดในการต่อต้านการทุจริตอย่างจริงจัง และความพยายามของหน่วยงานในการป้องกันการทุจริต โดยการจัดทำมาตรการภายในหน่วยงานที่มีประสิทธิภาพ รวมไปถึง การส่งเสริมการให้ข้อมูล เบาะแส หรือร้องเรียนการทุจริตของเจ้าหน้าที่ภายในหน่วยงาน และมีการตรวจสอบและลงโทษอย่างจริงจังเมื่อพบว่ามีเจ้าหน้าที่ภายในหน่วยงานกระทำความผิด

ตัวชี้วัดที่ 5 การแก้ไขปัญหาการทุจริต ประกอบด้วยข้อคำถาม จำนวน 3 ข้อ ดังนี้

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ข้อ** | **คำถาม** | **ระดับ** | | | | | | |
| ไม่ให้ความสำคัญ  (1) | | ให้ความสำคัญ  น้อยที่สุด  (2) | ให้ความสำคัญ  น้อย  (3) | ให้ความสำคัญ ค่อนข้างมาก  (4) | ให้ความสำคัญ  มาก  (5) | ให้ความสำคัญ  มากที่สุด  (6) |
| i13 | ผู้บริหารสูงสุดของหน่วยงาน ของท่าน ให้ความสำคัญกับการแก้ไขปัญหาการทุจริตและประพฤติมิชอบ มากน้อยเพียงใด |  | |  |  |  |  |  |
| **ข้อ** | **คำถาม** | | **ระดับ** | | | | | |
| ไม่สามารถป้องกันได้  (1) | สามารถป้องกันได้ น้อยที่สุด  (2) | สามารถป้องกันได้ น้อย  (3) | สามารถป้องกันได้ ค่อนข้างมาก  (4) | สามารถป้องกันได้ มาก  (5) | สามารถป้องกันได้ มากที่สุด  (6) |
| i14 | ท่านคิดว่าการดำเนินการเพื่อป้องกันการทุจริตและประพฤติมิชอบของหน่วยงานท่าน สามารถป้องกันการทุจริตและประพฤติมิชอบได้ มากน้อยเพียงใด | |  |  |  |  |  |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **ข้อ** | **คำถาม** | **ระดับ** | | | | | |
| ไม่เชื่อมั่น  (1) | เชื่อมั่น น้อยที่สุด  (2) | เชื่อมั่น น้อย  (3) | เชื่อมั่น ค่อนข้างมาก  (4) | เชื่อมั่น มาก  (5) | เชื่อมั่น มากที่สุด  (6) |
| i15 | ท่านเชื่อมั่นในกระบวนการจัดการเรื่องร้องเรียนการทุจริตและประพฤติมิชอบภายในหน่วยงานของท่าน มากน้อยเพียงใด |  |  |  |  |  |  |

## 3.4 แบบวัด EIT

External Integrity and Transparency Assessment

**3.4.1 แบบวัด EIT**

แบบวัดการรับรู้ของผู้มีส่วนได้ส่วนเสียภายนอก (External Integrity and Transparency Assessment: EIT) เป็นแบบวัดที่ให้ผู้ตอบเลือกตัวเลือกคำตอบตามการรับรู้ของตนเอง โดยมีวัตถุประสงค์ เพื่อเก็บข้อมูลการรับรู้ของผู้มีส่วนได้ส่วนเสียภายนอกที่มีต่อหน่วยงานที่ประเมิน ประเมิน ใน 3 ตัวชี้วัด ได้แก่ ตัวชี้วัดคุณภาพการดำเนินงาน ตัวชี้วัดประสิทธิภาพการสื่อสาร และตัวชี้วัดการปรับปรุงระบบการทำงาน

**3.4.2 วิธีการรวบรวมข้อมูลแบบวัด EIT**

การเก็บรวบรวมข้อมูลแบบวัด EIT จะมีการจำแนกออกเป็น 2 ส่วน ดังนี้

**ส่วนที่ 1 ผู้รับบริการหรือติดต่อราชการเข้าตอบด้วยตนเอง**

เป็นบทบาทหน้าที่ของหน่วยงานที่จะได้ประชาสัมพันธ์เพื่อให้ผู้รับบริการหรือติดต่อราชการ กับหน่วยงานได้มีโอกาสเข้ามามีส่วนร่วมสะท้อนความคิดเห็นต่อการปฏิบัติราชการของหน่วยงาน โดยหน่วยงานนำช่องทางการเข้าตอบแบบวัด EIT ไปเผยแพร่และประชาสัมพันธ์แก่ผู้รับบริการหรือติดต่อราชการของหน่วยงาน และผู้รับบริการหรือผู้ติดต่อกับหน่วยงานจะเข้ามาตอบแบบวัด EIT ด้วยตนเอง โดยใช้ e- Mail หรือรหัส SMIS ของหน่วยงาน จึงจะสามารถเข้าตอบได้

**ขนาดกลุ่มตัวอย่าง (ส่วนที่ 1)**

กลุ่มตัวอย่างขั้นต่ำของผู้มีส่วนได้ส่วนเสียภายนอก (ส่วนที่ 1) จำนวนผู้มีส่วนได้ส่วนเสียภายนอกทั้งหมด จะต้องมีจำนวน**ไม่น้อยกว่า 15 คน**

**คำอธิบายเพิ่มเติม**

* หน่วยงานควรจะคำนึงถึงการเผยแพร่ให้ผู้รับบริการหรือติดต่อราชการสามารถพบเห็นได้ง่าย โดยเฉพาะอย่างยิ่งบน**หน้าเว็บไซต์ของหน่วยงาน**ด้วย
* หน่วยงานมีบทบาทในการส่งเสริมให้ผู้รับบริการหรือติดต่อกับหน่วยงานเข้ามามีส่วนร่วม ในการสะท้อนความคิดเห็นต่อการดำเนินงานและการบริหารงานของหน่วยงานตนเอง และจะต้องกำกับติดตามให้เข้ามาตอบตามระยะเวลาที่กำหนดให้ได้มากที่สุด โดยจะต้อง ไม่น้อยกว่าจำนวนกลุ่มตัวอย่างขั้นต่ำตามที่กำหนด
* หน่วยงานควรจะคำนึงถึงการเผยแพร่ให้ทุกคนได้รับทราบอย่างเท่าเทียมกัน และจะต้องระมัดระวังและป้องกันไม่ให้มีการนำรหัส SMIS ของหน่วยงาน ไปเผยแพร่แก่บุคคลภายนอกโดยเด็ดขาด (สำนักงานเขตพื้นที่การศึกษาสามารถปรับใช้หรือแก้ไขแบบฟอร์มได้ตามความเหมาะสม)

**ส่วนที่ 2 ผู้ประเมินจัดเก็บข้อมูล**

เป็นบทบาทหน้าที่ของผู้ประเมินที่จะมีการวิเคราะห์กลุ่มเป้าหมาย คัดเลือก และจัดเก็บข้อมูล จากผู้มีส่วนได้ส่วนเสียที่สำคัญหรือผู้มีส่วนได้ส่วนเสียทางใดทางหนึ่งหรือได้รับผลกระทบจากการกำหนดนโยบายการปฏิบัติหน้าที่ หรือการดำเนินงานตามภารกิจของหน่วยงาน

**ขนาดกลุ่มตัวอย่าง (ส่วนที่ 2)**

กลุ่มตัวอย่างขั้นต่ำของผู้มีส่วนได้ส่วนเสียภายนอก (ส่วนที่ 2) กำหนดจำนวน**ไม่น้อยกว่า 10 คน** (โดยหน่วยงานจะต้องส่งข้อมูลรายชื่อกลุ่มตัวอย่างมากกว่าจำนวนขั้นต่ำที่กำหนด ผ่านเว็บไซต์หน่วยงาน เพื่อป้องกันกรณีไม่สามารถติดต่อกับผู้มีส่วนได้ส่วนเสียภายนอก บางคนได้) โดยกลุ่มตัวอย่าง (ส่วนที่ 2) จะ**ต้องไม่เป็นบุคคลเดียวกัน**กับกลุ่มตัวอย่าง (ส่วนที่ 1) และเข้าตอบโดยใช้ e- Mail หรือรหัส SMIS ของหน่วยงาน จึงจะสามารถเข้าตอบได้

**คำอธิบายเพิ่มเติม**

* ผู้ประเมินอาจมีการประสานงานเพื่อสอบถามหรือขอข้อมูลที่สำคัญเพื่อใช้ประกอบ การวิเคราะห์กลุ่มผู้มีส่วนได้ส่วนเสียภายนอกของหน่วยงานเพื่อให้สอดคล้องกับบริบท ของหน่วยงาน
* ผู้ประเมินอาจมีการประสานงานเพื่อสัมภาษณ์หรือเก็บข้อมูลความคิดเห็นจากผู้มีส่วนได้ ส่วนเสียภายนอกที่สำคัญตามระยะเวลาที่กำหนด จากนั้น บันทึกข้อมูลในระบบต่อไป
* หน่วยงานเผยแพร่ประชาสัมพันธ์โดยจะต้องนำ QR Code ประชาสัมพันธ์ผ่านเว็บไซต์หลักของหน่วยงาน

**3.4.3 รายละเอียดตัวชี้วัดและข้อคำถามของแบบวัด EIT**

**ตัวชี้วัดที่ 6 คุณภาพการดำเนินงาน** เป็นตัวชี้วัดที่มีวัตถุประสงค์เพื่อประเมินการรับรู้ของผู้รับบริการ ผู้มาติดต่อ หรือผู้มีส่วนได้ส่วนเสียของหน่วยงานต่อคุณภาพการดำเนินงาน ในประเด็นที่เกี่ยวข้องกับการปฏิบัติหน้าที่ของเจ้าหน้าที่ที่เป็นไปตามมาตรฐาน ขั้นตอน และระยะเวลาที่กำหนด และจะต้องเป็นไปอย่าง เท่าเทียมกันโดยไม่เลือกปฏิบัติ และมีความรับผิดชอบต่อหน้าที่ให้เกิดผลสัมฤทธิ์ของงาน รวมถึง พฤติกรรมการถูกเจ้าหน้าที่เรียกรับสินบนเพื่อแลกกับการให้บริการหรือปฏิบัติหน้าที่

ตัวชี้วัดที่ 6 คุณภาพการดำเนินงาน ประกอบด้วยข้อคำถาม จำนวน 3 ข้อ ดังนี้

|  |  |  |  |  |  |  |  |
| --- | --- | --- | --- | --- | --- | --- | --- |
| **ข้อ** | **คำถาม** | **ระดับ** | | | | | |
| ไม่เห็นด้วยอย่างยิ่ง  (1) | ไม่เห็นด้วย  (2) | ค่อนข้างไม่เห็นด้วย  (3) | ค่อนข้างเห็นด้วย  (4) | เห็นด้วย  (5) | เห็นด้วยอย่างยิ่ง  (6) |
| e1 | เจ้าหน้าที่ปฏิบัติงานหรือให้บริการแก่ท่าน เป็นไปตามขั้นตอนและระยะเวลา |  |  |  |  |  |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **ข้อ** | **คำถาม** | **ระดับ** | | | | | |
| ไม่เห็นด้วยอย่างยิ่ง  (1) | ไม่เห็นด้วย  (2) | ค่อนข้างไม่เห็นด้วย  (3) | ค่อนข้างเห็นด้วย  (4) | เห็นด้วย  (5) | เห็นด้วยอย่างยิ่ง  (6) |
| e2 | เจ้าหน้าที่ปฏิบัติงานหรือให้บริการแก่ท่านและผู้อื่นอย่างเท่าเทียมกัน |  |  |  |  |  |  |

|  |  |  |  |
| --- | --- | --- | --- |
| **ข้อ** | **คำถาม** | **ระดับ** | |
| ไม่เคย  (1) | เคย  (2) |
| e3 | ท่านเคยถูกเจ้าหน้าที่เรียกรับสินบน เพื่อแลกกับการปฏิบัติงานหรือให้บริการแก่ท่าน หรือไม่ |  |  |

**ตัวชี้วัดที่ 7 ประสิทธิภาพการสื่อสาร** เป็นตัวชี้วัดที่มีวัตถุประสงค์เพื่อประเมินการรับรู้ของผู้รับบริการ ผู้มาติดต่อ หรือผู้มีส่วนได้ส่วนเสียของหน่วยงาน ต่อประสิทธิภาพการสื่อสาร ในประเด็นที่เกี่ยวข้องกับการเผยแพร่ข้อมูลของหน่วยงานในเรื่องต่าง ๆ ต่อสาธารณชน ผ่านช่องทางที่หลากหลาย สามารถเข้าถึงได้ง่าย และ ไม่ซับซ้อน โดยข้อมูลที่เผยแพร่จะต้องครบถ้วนและเป็นปัจจุบัน มีการเผยแพร่ข้อมูลข่าวสารที่ประชาชนหรือผู้รับบริการควรได้รับทราบอย่างชัดเจน ในขณะเดียวกันหน่วยงานก็จะต้องมีการอธิบายหรือชี้แจงต่อระชาชนได้อย่างชัดเจนด้วย นอกจากนี้ หน่วยงานก็ควรจะมีช่องทางที่เปิดโอกาสให้ประชาชนหรือผู้รับบริการสามารถให้คำติชม ความคิดเห็น ข้อเสนอแนะในการปฏิบัติงาน หรือข้อมูลการทุจริตของเจ้าหน้าที่ของหน่วยงานได้

ตัวชี้วัดที่ 7 ประสิทธิภาพการสื่อสาร ประกอบด้วยข้อคำถาม จำนวน 3 ข้อ ดังนี้

|  |  |  |  |  |  |  |  |
| --- | --- | --- | --- | --- | --- | --- | --- |
| **ข้อ** | **คำถาม** | **ระดับ** | | | | | |
| ไม่เห็นด้วยอย่างยิ่ง  (1) | ไม่เห็นด้วย  (2) | ค่อนข้างไม่เห็นด้วย  (3) | ค่อนข้างเห็นด้วย  (4) | เห็นด้วย  (5) | เห็นด้วยอย่างยิ่ง  (6) |
| e4 | หน่วยงานมีช่องทางการเผยแพร่ข้อมูลข่าวสารที่สามารถเข้าถึง ได้ง่าย |  |  |  |  |  |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **ข้อ** | **คำถาม** | **ระดับ** | | | | | |
| ไม่เห็นด้วยอย่างยิ่ง  (1) | ไม่เห็นด้วย  (2) | ค่อนข้างไม่เห็นด้วย  (3) | ค่อนข้างเห็นด้วย  (4) | เห็นด้วย  (5) | เห็นด้วยอย่างยิ่ง  (6) |
| e5 | หน่วยงานมีการประชาสัมพันธ์ข้อมูลข่าวสารที่ประชาชนหรือผู้รับบริการควรได้รับทราบอย่างชัดเจน |  |  |  |  |  |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **ข้อ** | **คำถาม** | **ระดับ** | | | | | |
| ไม่เห็นด้วยอย่างยิ่ง  (1) | ไม่เห็นด้วย  (2) | ค่อนข้างไม่เห็นด้วย  (3) | ค่อนข้างเห็นด้วย  (4) | เห็นด้วย  (5) | เห็นด้วยอย่างยิ่ง  (6) |
| e6 | เจ้าหน้าที่สามารถสื่อสาร ตอบข้อซักถาม หรือให้คำอธิบายแก่ท่าน ได้อย่างชัดเจน |  |  |  |  |  |  |

**ตัวชี้วัดที่ 8 การปรับปรุงระบบการทำงาน** เป็นตัวชี้วัดที่มีวัตถุประสงค์เพื่อประเมินการรับรู้ของผู้รับบริการ ผู้มาติดต่อ หรือผู้มีส่วนได้ส่วนเสียของหน่วยงาน ต่อการปรับปรุงระบบการทำงาน ในประเด็นที่เกี่ยวข้องกับการปรับปรุงพัฒนาหน่วยงาน ทั้งการปฏิบัติงานของเจ้าหน้าที่ และกระบวนการทำงาน ขั้นตอน วิธีการบริการ และการพัฒนาการให้บริการผ่านทางออนไลน์ให้สะดวกรวดเร็วมากยิ่งขึ้น รวมไปถึง การเปิดโอกาสให้บุคคลภายนอกได้เข้าไปมีส่วนร่วมในการปรับปรุงพัฒนาการดำเนินงานให้ดีขึ้นและเกิดความโปร่งใสมากยิ่งขึ้น

ตัวชี้วัดที่ 8 การปรับปรุงระบบการทำงาน ประกอบด้วยข้อคำถาม จำนวน 3 ข้อ ดังนี้

|  |  |  |  |  |  |  |  |
| --- | --- | --- | --- | --- | --- | --- | --- |
| **ข้อ** | **คำถาม** | **ระดับ** | | | | | |
| ไม่เห็นด้วยอย่างยิ่ง  (1) | ไม่เห็นด้วย  (2) | ค่อนข้างไม่เห็นด้วย  (3) | ค่อนข้างเห็นด้วย  (4) | เห็นด้วย  (5) | เห็นด้วยอย่างยิ่ง  (6) |
| e7 | หน่วยงานมีการเปิดโอกาสให้บุคคลภายนอกได้เข้าไปมีส่วนร่วมในการปรับปรุงพัฒนาการดำเนินงานของหน่วยงาน |  |  |  |  |  |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **ข้อ** | **คำถาม** | **ระดับ** | | | | | |
| ไม่เห็นด้วยอย่างยิ่ง  (1) | ไม่เห็นด้วย  (2) | ค่อนข้างไม่เห็นด้วย  (3) | ค่อนข้างเห็นด้วย  (4) | เห็นด้วย  (5) | เห็นด้วยอย่างยิ่ง  (6) |
| e8 | หน่วยงานมีการปรับปรุงการดำเนินงานให้ตอบสนองต่อประชาชน |  |  |  |  |  |  |

|  |  |  |  |
| --- | --- | --- | --- |
| **ข้อ** | **คำถาม** | **ระดับ** | |
| ไม่เคย  (1) | เคย  (2) |
| e9 | ท่านเคยใช้งานระบบการให้บริการออนไลน์ (E-Service) ของหน่วยงานหรือไม่ |  |  |

**3.5 แบบวัด OIT**

Open Data Integrity and Transparency Assessment

**3.5.1 แบบวัด OIT**

แบบวัดการเปิดเผยข้อมูลสาธารณะ (Open Data Integrity and Transparency Assessment: OIT) เป็นแบบวัดที่ให้ผู้ตอบแสดงหลักฐานว่ามีการเปิดเผยข้อมูลตามที่กำหนดต่อสาธารณชน ผ่านการระบุ URL ที่เชื่อมโยงไปยังเว็บไซต์ของหน่วยงานลงในระบบ ITAS โดยมีวัตถุประสงค์เพื่อเก็บข้อมูลจากเว็บไซต์ ของหน่วยงาน และทำการประเมินระดับการเปิดเผยข้อมูลต่อสาธารณะของหน่วยงานที่ประชาชนสามารถเข้าถึงข้อมูลได้จากเว็บไซต์หลักของหน่วยงานใน 2 ตัวชี้วัด ได้แก่ ตัวชี้วัดการเปิดเผยข้อมูล (ประกอบด้วย 5 ตัวชี้วัดย่อย ได้แก่ ข้อมูลพื้นฐาน การบริหารงานและการใช้จ่ายงบประมาณ การจัดซื้อจัดจ้าง การบริหารและพัฒนาทรัพยากรบุคคล และการส่งเสริมความโปร่งใส) และตัวชี้วัดการป้องกันการทุจริต (ประกอบด้วย 2 ตัวชี้วัดย่อย ได้แก่ การดำเนินการเพื่อป้องกันการทุจริตใน**ประเด็นสินบน** และการส่งเสริมคุณธรรมและความโปร่งใส)

**3.5.2 วิธีการตอบแบบวัด OIT**

เป็นบทบาทหน้าที่ของหน่วยงานที่จะรายงานข้อมูลเพื่อแสดงให้เห็นว่าได้มีการเผยแพร่ข้อมูลหรือการดำเนินการต่าง ๆ จากนั้น ผู้ประเมินจะได้ตรวจสอบและให้คะแนนตามหลักเกณฑ์ที่กำหนด

**เงื่อนไขสำคัญ**

* หน่วยงานจะต้องตอบแบบวัด OIT โดยผู้รับผิดชอบ ICT จะเป็นผู้ส่ง URL คำตอบ (ข้อแนะนำ หน่วยงานควรจัดเตรียม URL คำตอบให้ครบทั้งหมดทุกข้อก่อนนำส่ง) โดยหน่วยงานจะต้องตอบให้ครบถ้วนทุกข้อและดำเนินการให้เสร็จสิ้นภายในกรอบระยะเวลาที่กำหนด
* หน่วยงานจะต้องเปิดเผยข้อมูลบนเว็บไซต์หลักของหน่วยงาน ที่มีชื่อเว็บไซต์เป็นชื่อที่สื่อความหมายถึงสถานศึกษา และต้อง**ไม่เป็น**หมายเลข IP Address
* การเปิดเผยข้อมูลจะพิจารณาด้านความสามารถในการเข้าถึงข้อมูลบนเว็บไซต์หน่วยงานได้ ดังนั้น หน่วยงานจะต้องรักษาและคงสภาพเว็บไซต์หลักของหน่วยงานให้สาธารณชนสามารถเข้าถึงได้ทุกช่วงเวลา อย่างไรก็ตาม ในช่วงเวลาในการประเมินแบบวัด OIT หากพบว่าเกิดเหตุขัดข้องหรือปัญหาทางเทคนิคทำให้เว็บไซต์หลักของหน่วยงานไม่สามารถเข้าถึงได้ชั่วคราว หน่วยงานจะต้องแก้ไขให้สามารถเข้าถึงได้โดยเร็วหรือภายในระยะเวลา 1 วัน นับแต่วันที่ได้รับแจ้งจากผู้ประเมิน และภายในกรอบระยะเวลาตามปฏิทินการประเมินที่กำหนด
* กรณีที่หน่วยงานที่ไม่สามารถเปิดเผยข้อมูลใดได้ เนื่องจากมีข้อจำกัดหรือเหตุผลความจำเป็นทำให้ไม่สามารถเผยแพร่ข้อมูลตามรายละเอียดที่กำหนดไว้ได้ ให้หน่วยงานอธิบายเหตุผลความจำเป็น มาอย่างละเอียดโดยจะต้องเป็นเหตุผลที่เกี่ยวข้องกับข้อจำกัดด้านกฎหมายมติคณะรัฐมนตรี คำสั่ง ประกาศ หรือมาตรการของส่วนราชการ ข้อจำกัดอันสุดวิสัย หรือข้อจำกัดอันส่งผลต่อความมั่นคง โดยหากพิจารณาแล้วเห็นว่ามีเหตุผลอันน่าเชื่อถือได้ จะไม่นำประเด็นการประเมินนั้นมาคิดคะแนน
* หน่วยงานจะต้องระบุ URL เพื่อประกอบการตรวจสอบและให้คะแนนแบบวัด OITโดยสามารถระบุได้อย่างน้อย 1 URL ที่สามารถเชื่อมโยงไปถึงข้อมูลนั้นโดยตรง
* องค์ประกอบข้อมูลในส่วน “ปัญหา/อุปสรรค” และ “ข้อเสนอแนะ” หน่วยงานจะต้องมีการวิเคราะห์ถึงปัญหา อุปสรรค จากการดำเนินงาน รวมไปถึง ข้อเสนอแนะในการปรับปรุงพัฒนาในเรื่องนั้น โดยระบุรายละเอียดในเนื้อหารายงานให้ชัดเจน ทั้งนี้ **หากวิเคราะห์แล้วพบว่าไม่มีปัญหา อุปสรรค และข้อเสนอแนะ ให้ระบุในรายงานว่าไม่มีปัญหา อุปสรรค และข้อเสนอแนะ**
* ในกรณีที่หน่วยงาน มีการลิงค์ข้อมูลไปยัง Google Drive ให้ ใช้ฟังก์ชั่น Code Embed หรือใช้ iFrame ในการแสดงผลข้อมูลในรูปแบบ PDF



ตัวอย่างการลิงค์ข้อมูลไปยัง Google Drive โดยใช้ฟังก์ชั่น Code Embed หรือใช้ iFrame ในการแสดงผลข้อมูลในรูปแบบ PDF บนเว็บไซต์ของหน่วยงาน

* ไฟล์ที่ทำการอัพโหลดจะต้องไม่ใช้วิธีการบีบอัดไฟล์ หรือการสร้างไฟล์ zip ,rar เป็นต้น
* การจัดวางเมนู ควรเป็นการจัดวางที่ดูกลมกลืนไปกับเว็บไซต์หลักของหน่วยงาน โดยต้องไม่มีหัวข้อของ OIT เช่น กรณีข้อ o1-โครงสร้าง ควรปรากฏบนเว็บไซต์เพียง “โครงสร้างหน่วยงาน” **ไม่ใช่** “o1 โครงสร้าง” เป็นต้น

**3.5.3 รายละเอียดตัวชี้วัดและข้อคำถามของแบบวัด OIT**

**คำนิยามที่สำคัญ**

- “เว็บไซต์” หมายถึง เว็บไซต์หลักของหน่วยงานที่ใช้ในการสื่อสารต่อสาธารณะ และต้อง**ไม่เป็น**หมายเลข IP Address ซึ่งสถานศึกษาสามารถดำเนินการพัฒนาเว็บไซต์ของตนแองได้ตามความเหมาะสม หรือผู้ประเมินสามารถนำ Template Website ของโครงการนำไปปรับใช้กับสถานศึกษาของตนเองเพื่อใช้ในการประเมินได้

- “หน่วยงาน” หมายถึง ภาพรวมของสถานศึกษา ดังนั้น ข้อมูลต่าง ๆของหน่วยงานจะต้องเป็นข้อมูลในภาพรวมของหน่วยงาน ไม่ใช่ข้อมูลของส่วนงานหรือภารกิจใดภารกิจหนึ่งของหน่วยงาน เว้นแต่ข้อมูลในหมวดการปฏิบัติงาน และหมวดการให้บริการ

- ผู้บริหารสูงสุด หมายถึง ผู้อำนวยการสถานศึกษา

- ผู้บังคับบัญชา หมายถึง หัวหน้ากลุ่มสาระการเรียนรู้ รองผู้อำนวยการสถานศึกษา และผู้อำนวยการสถานศึกษา

- “ปี พ.ศ. 2567” หมายถึง รอบปีงบประมาณ / ปีการศึกษา / ปีปฏิทิน ที่หน่วยงานใช้ในการบริหารราชการ (ผู้ประเมินสามารถกำหนดให้เป็นแนวปฏิบัติเดียวกันทั้งสำนักงานเขตพื้นที่การศึกษา)

- “อย่างน้อยประกอบด้วย” หมายถึง รายละเอียดขั้นต่ำที่ต้องมีการเปิดเผยในข้อมูลนั้น ซึ่ง การเปิดเผยข้อมูลจะพิจารณาด้วยความถูกต้องและครบถ้วนของข้อมูลเมื่อเปรียบเทียบกับองค์ประกอบของข้อมูลในแต่ละข้อ ซึ่งถือเป็นเงื่อนไขขั้นต่ำที่หน่วยงานจะต้องดำเนินงานและเปิดเผยข้อมูลในเรื่องนั้น

- “ยกตัวอย่างเช่น” หมายถึง การยกอย่างหนึ่งอย่างใด หรือหลายอย่างที่ต้องมีการเปิดเผยข้อมูลนั้น มาอ้างให้เห็นลักษณะส่วนรวมทั้งหมด ซึ่งการเปิดเผยข้อมูลจะแสดงตามตัวอย่างที่ยกมา เพียงอย่างเดียว หรือหลายอย่าง หรือทั้งหมดตามที่ยกตัวอย่าง หรือมากกว่านั้น ย่อมได้ทั้งสิ้น

**ตัวชี้วัดที่ 9 การเปิดเผยข้อมูล** เป็นตัวชี้วัดที่มีวัตถุประสงค์เพื่อประเมินการเผยแพร่ข้อมูลที่เป็นปัจจุบันบนเว็บไซต์ของหน่วยงาน เพื่อเปิดเผยข้อมูลต่าง ๆ ของหน่วยงานให้สาธารณชนได้รับทราบใน 5 ประเด็น คือ (1) ข้อมูลพื้นฐาน ได้แก่ ข้อมูลพื้นฐาน การประชาสัมพันธ์ และการปฏิสัมพันธ์ข้อมูล (2) การบริหารงานและการใช้จ่ายงบประมาณ ได้แก่ แผนการดำเนินงานและงบประมาณ การปฏิบัติงาน และการให้บริการและการติดต่อประสานงาน (3) การจัดซื้อจัดจ้าง ได้แก่ การจัดซื้อจัดจ้างหรือการจัดหาพัสดุ (4) การบริหารและพัฒนาทรัพยากรบุคคล ได้แก่ แผนการบริหารทรัพยากรบุคคล การดำเนินการตามแผนการบริหารทรัพยากรบุคคล และ การขับเคลื่อนจริยธรรม (5) การส่งเสริมความโปร่งใส ได้แก่ การจัดการเรื่องร้องเรียนการทุจริตและประพฤติมิชอบ และการเปิดโอกาสให้เกิดการมีส่วนร่วม ซึ่งการเผยแพร่ข้อมูลในประเด็นข้างต้นแสดงถึงความโปร่งใสในการบริหารงานและการดำเนินงานของหน่วยงาน

ตัวชี้วัดที่ 9 การเปิดเผยข้อมูล ประกอบด้วย 5 ตัวชี้วัดย่อย ดังนี้

**ตัวชี้วัดย่อยที่ 9.1 ข้อมูลพื้นฐาน**

**ข้อมูลพื้นฐาน**

| **ข้อ** | **ข้อมูล** | **องค์ประกอบด้านข้อมูล** | **ระดับคะแนน** |
| --- | --- | --- | --- |
| o1 | โครงสร้าง | * แสดงแผนผังโครงสร้างการแบ่งส่วนราชการของหน่วยงานที่เป็นปัจจุบัน * แสดงตำแหน่งที่สำคัญและการแบ่งส่วนงานภายในสอดคล้องกับภารกิจงาน 4 ด้าน ได้แก่ ด้านบริหารวิชาการ ด้านงบประมาณ ด้านบริหารงานบุคคล ด้านการบริหารทั่วไป และคณะกรรมการสถานศึกษาขั้นพื้นฐาน | **100 คะแนน:** เปิดเผยข้อมูลครบถ้วนตามองค์ประกอบที่กำหนดและเป็นไปตามหลักเกณฑ์ที่กำหนด |
| **0 คะแนน:** เปิดเผยข้อมูลไม่ครบถ้วนตามองค์ประกอบที่กำหนดหรือไม่เป็นไปตามหลักเกณฑ์ที่กำหนด |
| o2 | ข้อมูลผู้บริหาร | * แสดงข้อมูลของผู้บริหารสูงสุด และผู้ดำรงตำแหน่งทางการบริหารของหน่วยงาน อย่างน้อยประกอบด้วย   (1) ผู้บริหารสูงสุด  (2) รองผู้บริหารสูงสุด   * แสดงข้อมูลของผู้บริหารแต่ละคน อย่างน้อยประกอบด้วย   (1) ชื่อ-นามสกุล  (2) ตำแหน่ง  (3) รูปถ่าย  (4) ช่องทางการติดต่อ | **100 คะแนน:** เปิดเผยข้อมูลครบถ้วนตามองค์ประกอบที่กำหนดและเป็นไปตามหลักเกณฑ์ที่กำหนด |
| **0 คะแนน:** เปิดเผยข้อมูลไม่ครบถ้วนตามองค์ประกอบที่กำหนดหรือไม่เป็นไปตามหลักเกณฑ์ที่กำหนด |
| o3 | อำนาจหน้าที่ | * แสดงข้อมูลเฉพาะที่อธิบายถึงหน้าที่และอำนาจของหน่วยงาน\*   \*ต้องไม่เป็นการแสดงข้อมูลกฎหมายทั้งฉบับ | **100 คะแนน:** เปิดเผยข้อมูลครบถ้วนตามองค์ประกอบที่กำหนดและเป็นไปตามหลักเกณฑ์ที่กำหนด |
| **0 คะแนน:** เปิดเผยข้อมูลไม่ครบถ้วนตามองค์ประกอบที่กำหนดหรือไม่เป็นไปตามหลักเกณฑ์ที่กำหนด |
| o4 | ข้อมูลการติดต่อ | * + แสดงข้อมูลการติดต่อของหน่วยงาน อย่างน้อยประกอบด้วย   (1) ที่อยู่หน่วยงาน  (2) หมายเลขโทรศัพท์  (3) E-mail ของหน่วยงาน  (4) แผนที่ตั้ง | **100 คะแนน:** เปิดเผยข้อมูลครบถ้วนตามองค์ประกอบที่กำหนดและเป็นไปตามหลักเกณฑ์ที่กำหนด |
| **0 คะแนน:** เปิดเผยข้อมูลไม่ครบถ้วนตามองค์ประกอบที่กำหนดหรือไม่เป็นไปตามหลักเกณฑ์ที่กำหนด |

**การประชาสัมพันธ์**

| ข้อ | ข้อมูล | องค์ประกอบด้านข้อมูล | ระดับคะแนน |
| --- | --- | --- | --- |
| o5 | ข่าวประชาสัมพันธ์ | * แสดงข้อมูลข่าวสารต่าง ๆ ที่เกี่ยวข้องกับการดำเนินงานตามอำนาจหน้าที่หรือภารกิจของหน่วยงาน * แสดง QR code แบบวัด EIT ของหน่วยงาน (ที่ได้รับจาก สพฐ.) ไว้บนหน้าแรกของเว็บไซต์หลักของหน่วยงาน เพื่อให้ผู้รับบริการหรือติดต่อราชการ มีโอกาสได้มีส่วนร่วมในการประเมิน ITA ของหน่วยงาน * เป็นข้อมูลข่าวสารที่เกิดขึ้นในปี พ.ศ. 2567 | **100 คะแนน:** เปิดเผยข้อมูลครบถ้วนตามองค์ประกอบที่กำหนดและเป็นไปตามหลักเกณฑ์ที่กำหนด |
| **0 คะแนน:** เปิดเผยข้อมูลไม่ครบถ้วนตามองค์ประกอบที่กำหนดหรือไม่เป็นไปตามหลักเกณฑ์ที่กำหนด |

**การปฏิสัมพันธ์ข้อมูล**

| ข้อ | ข้อมูล | องค์ประกอบด้านข้อมูล | ระดับคะแนน |
| --- | --- | --- | --- |
| o6 | Q&A | * แสดงช่องทางการสอบถามข้อมูลต่าง ๆ และหน่วยงานสามารถสื่อสารให้คำตอบกับผู้สอบถามได้ โดยมีลักษณะเป็นการสื่อสารได้สองทาง (Q&A) ยกตัวอย่างเช่น Messenger Live Chat, Chatbot, Line official Account, Web board\* * สามารถเข้าถึงหรือเชื่อมโยงไปยังช่องทางข้างต้นได้จากเว็บไซต์หลักของหน่วยงาน   \* ไม่รวมถึง E-mail | **100 คะแนน:** เปิดเผยข้อมูลครบถ้วนตามองค์ประกอบที่กำหนดและเป็นไปตามหลักเกณฑ์ที่กำหนด |
| **0 คะแนน:** เปิดเผยข้อมูลไม่ครบถ้วนตามองค์ประกอบที่กำหนดหรือไม่เป็นไปตามหลักเกณฑ์ที่กำหนด |

**ตัวชี้วัดย่อยที่ 9.2 การบริหารงานและการใช้จ่ายงบประมาณ**

**แผนการดำเนินงานและงบประมาณ**

| ข้อ | ข้อมูล | องค์ประกอบด้านข้อมูล | ระดับคะแนน |
| --- | --- | --- | --- |
| o7 | แผนยุทธศาสตร์หรือแผนพัฒนาหน่วยงาน | * แสดงแผนการดำเนินภารกิจของหน่วยงานที่มีระยะมากกว่า 1 ปี ที่มีรายละเอียดอย่างน้อยประกอบด้วย   (1) ยุทธศาสตร์หรือแนวทาง  (2) เป้าหมายของแต่ละยุทธศาสตร์หรือแนวทาง  (3) ตัวชี้วัดของเป้าหมายตาม (2)   * เป็นแผนที่มีระยะเวลาบังคับใช้ครอบคลุม ปี พ.ศ. 2567 | **100 คะแนน:** เปิดเผยข้อมูลครบถ้วนตามองค์ประกอบที่กำหนดและเป็นไปตามหลักเกณฑ์ที่กำหนด |
| **0 คะแนน:** เปิดเผยข้อมูลไม่ครบถ้วนตามองค์ประกอบที่กำหนดหรือไม่เป็นไปตามหลักเกณฑ์ที่กำหนด |
| o8 | แผนและความก้าวหน้าในการดำเนินงานและการใช้งบประมาณประจำปี | * แสดงแผนการดำเนินงานตามภารกิจของหน่วยงาน ประจำปี พ.ศ. 2567 ที่มีรายละเอียดอย่างน้อยประกอบด้วย   (1) โครงการหรือกิจกรรม  (2) ผลผลิตของแต่ละโครงการหรือกิจกรรม  (3) งบประมาณที่ใช้แต่ละโครงการหรือกิจกรรม  (4) ระยะเวลาในการดำเนินงานแต่ละโครงการหรือกิจกรรม   * แสดงผลความก้าวหน้าในการดำเนินงานตามแผนการดำเนินงานประจำปี พ.ศ. 2567 ข้อมูล ณ วันที่ 31 มีนาคม 2567 ที่มีเนื้อหาหรือรายละเอียดความก้าวหน้า อย่างน้อยประกอบด้วย   (1) ผลการดำเนินงานของแต่ละโครงการ/กิจกรรม  (2) ผลการใช้จ่ายงบประมาณที่ใช้ดำเนินงาน แต่ละโครงการ/กิจกรรม | **100 คะแนน:** เปิดเผยข้อมูลครบถ้วนตามองค์ประกอบที่กำหนดและเป็นไปตามหลักเกณฑ์ที่กำหนด |
| **50 คะแนน**: เปิดเผยข้อมูลแผนการดำเนินงานตามภารกิจของหน่วยงานประจำปี พ.ศ. 2567 ครบถ้วนตามองค์ประกอบที่กำหนด |
| **0 คะแนน:** เปิดเผยข้อมูลแผนการดำเนินงานตามภารกิจของหน่วยงานประจำปี พ.ศ. 2567 ไม่ครบถ้วนตามองค์ประกอบที่กำหนดหรือไม่เป็นไปตามหลักเกณฑ์ที่กำหนด |
| o9 | รายงานผลการดำเนินงานประจำปี | * แสดงผลการดำเนินงานตามแผนดำเนินงานประจำปี ที่มีรายละเอียดอย่างน้อยประกอบด้วย   (1) ผลการดำเนินงานของแต่ละโครงการ/กิจกรรม  (2) งบประมาณที่ได้รับจัดสรรและผลการใช้จ่ายงบประมาณที่ใช้ดำเนินงานแต่ละโครงการ/กิจกรรม  (3) ระยะเวลาในการดำเนินงานแต่ละโครงการ/กิจกรรม (ระบุเป็น เดือน ปีที่เริ่มและสิ้นสุดการดำเนินการ)  (4) ปัญหา/อุปสรรค  (5) ข้อเสนอแนะ 🌕 เป็นรายงานผลของปี พ.ศ. 2566 | **100 คะแนน:** เปิดเผยข้อมูลครบถ้วนตามองค์ประกอบที่กำหนดและเป็นไปตามหลักเกณฑ์ที่กำหนด |
| **0 คะแนน:** เปิดเผยข้อมูลไม่ครบถ้วนตามองค์ประกอบที่กำหนดหรือไม่เป็นไปตามหลักเกณฑ์ที่กำหนด |

**การปฏิบัติงาน**

| ข้อ | ข้อมูล | องค์ประกอบด้านข้อมูล | ระดับคะแนน |
| --- | --- | --- | --- |
| o10 | คู่มือหรือแนวทางการปฏิบัติงานของเจ้าหน้าที่ | * แสดงคู่มือหรือแนวทางการปฏิบัติงานที่เจ้าหน้าที่ของหน่วยงานใช้ยึดถือปฏิบัติให้เป็นมาตรฐานเดียวกัน ที่มีรายละเอียดอย่างน้อยประกอบด้วย   (1) ชื่องาน  (2) วิธีการขั้นตอนการปฏิบัติงาน  (3) ระยะเวลาการปฏิบัติงานแต่ละขั้นตอน  (4) กฎหมายที่เกี่ยวข้อง | **100 คะแนน:** เปิดเผยข้อมูลครบถ้วนตามองค์ประกอบที่กำหนดและเป็นไปตามหลักเกณฑ์ที่กำหนด และเปิดเผยอย่างน้อย 3 งาน |
| **50 คะแนน:** เปิดเผยข้อมูลครบถ้วนตามองค์ประกอบที่กำหนดและเป็นไปตามหลักเกณฑ์ที่กำหนด และเปิดเผยอย่างน้อย 1 งาน |
| **0 คะแนน:** เปิดเผยข้อมูลไม่ครบถ้วนตามองค์ประกอบที่กำหนดหรือไม่เป็นไปตามหลักเกณฑ์ที่กำหนด |

**การให้บริการและการติดต่อประสานงาน\***

\* **การให้บริการ หมายถึง** การให้บริการหรือการให้บริการข้อมูลตามอำนาจหน้าที่หรือภารกิจตามกฎหมายของหน่วยงาน

สำหรับหน่วยงานที่มีการให้บริการหรือการให้บริการข้อมูลเป็นจำนวนมาก อาจมุ่งเน้นเผยแพร่การให้บริการหรือการให้บริการข้อมูลที่มีความสำคัญต่อภารกิจของหน่วยงาน

| **ข้อ** | **ข้อมูล** | **องค์ประกอบด้านข้อมูล** | **ระดับคะแนน** |
| --- | --- | --- | --- |
| o11 | คู่มือหรือแนวทางการให้บริการสำหรับผู้รับบริการหรือผู้มาติดต่อ | * แสดงคู่มือการให้บริการหรือแนวทางการปฏิบัติที่ผู้รับบริการหรือผู้มาติดต่อกับหน่วยงานใช้เป็นข้อมูลในการขอรับบริการหรือติดต่อกับหน่วยงาน ที่มีรายละเอียดของแต่ละงาน อย่างน้อยประกอบด้วย   (1) ชื่องาน  (2) วิธีการขั้นตอนการให้บริการ  (3) ระยะเวลาแต่ละขั้นตอน  (4) ช่องทางให้บริการ เช่น สถานที่ ส่วนงานที่รับผิดชอบ E-service One Stop Service  (5) ค่าธรรมเนียม (กรณีไม่มีค่าธรรมเนียม  ให้ระบุว่า “ไม่มีค่าธรรมเนียม”)  (6) กฎหมายที่เกี่ยวข้อง | **100 คะแนน:** เปิดเผยข้อมูลครบถ้วนตามองค์ประกอบที่กำหนดและเป็นไปตามหลักเกณฑ์ที่กำหนด และเปิดเผยอย่างน้อย 3 งาน |
| **50 คะแนน:** เปิดเผยข้อมูลครบถ้วนตามองค์ประกอบที่กำหนดและเป็นไปตามหลักเกณฑ์ที่กำหนด และเปิดเผยอย่างน้อย 1 งาน |
| **0 คะแนน:** เปิดเผยข้อมูลไม่ครบถ้วนตามองค์ประกอบที่กำหนดหรือไม่เป็นไปตามหลักเกณฑ์ที่กำหนด |
| o12 | ข้อมูลสถิติการให้บริการ\* | * แสดงข้อมูลสถิติการให้บริการตามภารกิจของหน่วยงาน ที่มีรายละเอียดของแต่ละงาน อย่างน้อยประกอบด้วย   (1) จำนวนผู้รับบริการที่เข้ามารับบริการ ณ จุดให้บริการ (Walk-in)  (2) จำนวนผู้รับบริการผ่านช่องทาง E-Service   * เป็นข้อมูลสถิติของปี พ.ศ. 2566 | **100 คะแนน:** เปิดเผยข้อมูลครบถ้วนตามองค์ประกอบที่กำหนดและเป็นไปตามหลักเกณฑ์ที่กำหนด และจัดทำข้อมูลเป็นรายเดือนหรือมีความถี่ของข้อมูลมากกว่ารายเดือน เช่น รายวัน รายสัปดาห์ |
| **50 คะแนน:** เปิดเผยข้อมูลครบถ้วนตามองค์ประกอบที่กำหนดและเป็นไปตามหลักเกณฑ์ที่กำหนด และจัดทำข้อมูลที่มีความถี่ของข้อมูลน้อยกว่ารายเดือน เช่น รายไตรมาสราย 6 เดือนรายปี |
| **0 คะแนน:** เปิดเผยข้อมูลไม่ครบถ้วนตามองค์ประกอบที่กำหนดหรือไม่เป็นไปตามหลักเกณฑ์ที่กำหนด |
| o13 | E–Service | * แสดงระบบการให้บริการ ผ่านช่องทางออนไลน์\* ที่ผู้ขอรับบริการไม่ต้องเดินทางมายังจุดให้บริการ * แสดงรายละเอียดวิธีการใช้งานระบบการให้บริการ * สามารถเข้าถึงหรือเชื่อมโยงไปยังช่องทางข้างต้นได้จากเว็บไซต์หลักของหน่วยงาน   \* ไม่รวมถึงช่องทางการถาม - ตอบ (Q&A) หรือสื่อสารตามปกติแบบออนไลน์ของหน่วยงาน | **100 คะแนน:** เปิดเผยข้อมูลครบถ้วนตามองค์ประกอบที่กำหนดและเป็นไปตามหลักเกณฑ์ที่กำหนด |
| **0 คะแนน:** เปิดเผยข้อมูลไม่ครบถ้วนตามองค์ประกอบที่กำหนดหรือไม่เป็นไปตามหลักเกณฑ์ที่กำหนด |

**หมายเหตุ** : E–Service แสดงช่องทางที่บุคคลภายนอกสามารถขอรับบริการตามอำนาจหน้าที่ของหน่วยงานผ่านช่องทางออนไลน์ เช่น Smart OBEC, My office, AMSS++ หรือโปรแกรมอื่นที่มีการปฏิบัติงานในลักษณะเดียวกัน**(ควรมีคู่มือการเข้าใช้งานในหน้าแรก)** หรือโปรแกรมที่ใช้ระบบสำนักงานอัจฉริยะ โดยการนำเทคโนโลยีสารสนเทศที่ทันสมัยมาใช้ประยุกต์ใช้ในสำนักงาน สามารถปฏิบัติงานได้อย่างสะดวก รวดเร็ว และสามารถทำงานได้ทุกที่ ทุกเวลา

**ตัวชี้วัดย่อยที่ 9.3 การจัดซื้อจัดจ้าง**

**การจัดซื้อจัดจ้างหรือการจัดหาพัสดุ**

| **ข้อ** | **ข้อมูล** | **องค์ประกอบด้านข้อมูล** | **ระดับคะแนน** |
| --- | --- | --- | --- |
| o14 | รายการการจัดซื้อจัดจ้างหรือการจัดหาพัสดุ | * แสดงรายการการจัดซื้อจัดจ้างฯ ของหน่วยงานในประเภทงบรายจ่ายหมวดงบลงทุนที่จะมีการดำเนินการในปี พ.ศ. 2567 ทุกรายการ ที่มีรายละเอียดอย่างน้อยประกอบด้วย   (1) งานที่ซื้อหรือจ้าง  (2) วงเงินงบประมาณที่ได้รับจัดสรร (บาท)  (3) แหล่งที่มาของงบประมาณ  (4) วิธีการที่จะดำเนินการจัดซื้อจัดจ้างฯ  (5) ช่วงเวลาที่คาดว่าจะเริ่มดำเนินการ | **100 คะแนน:** เปิดเผยข้อมูลครบถ้วนตามองค์ประกอบที่กำหนด และเป็นไปตามหลักเกณฑ์ ที่กำหนด และ เผยแพร่ข้อมูลในรูปแบบไฟล์ excel ที่กำหนด (แบบฟอร์ม ITA-o14 ตามภาคผนวก ก.) |
| **50 คะแนน:** เปิดเผยข้อมูลครบถ้วนตามองค์ประกอบที่กำหนดและเป็นไปตามหลักเกณฑ์ที่กำหนด |
| **0 คะแนน:** เปิดเผยข้อมูลไม่ครบถ้วนตามองค์ประกอบที่กำหนดหรือไม่เป็นไปตามหลักเกณฑ์ที่กำหนด |
| o15 | ประกาศต่าง ๆ เกี่ยวกับการจัดซื้อจัดจ้างหรือการจัดหาพัสดุ | * แสดงแผนการจัดซื้อจัดจ้างฯ ของหน่วยงานตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560\* * แสดงประกาศการจัดซื้อจัดจ้างฯ ของหน่วยงานตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 ยกตัวอย่างเช่น ประกาศเชิญชวน ประกาศผลการจัดซื้อจัดจ้าง * เป็นข้อมูลการจัดซื้อจัดจ้างฯ ในปี พ.ศ. 2567   \* กรณีไม่มีการจัดจ้างฯ ที่มีวงเงินเกิน 5 แสนบาทหรือที่กฎหมายไม่ได้กำหนดให้ต้องเผยแพร่แผนการจัดซื้อจัดจ้างฯ ให้หน่วยงานอธิบายเพิ่มเติมโดยละเอียด หรือเผยแพร่ว่าไม่มีการจัดซื้อจัดจ้างฯในกรณีดังกล่าว | **100 คะแนน:** เปิดเผยข้อมูลครบถ้วนตามองค์ประกอบที่กำหนดและเป็นไปตามหลักเกณฑ์ที่กำหนด |
| **0 คะแนน:** เปิดเผยข้อมูลไม่ครบถ้วนตามองค์ประกอบที่กำหนดหรือไม่เป็นไปตามหลักเกณฑ์ที่กำหนด |
| o16 | ความก้าวหน้าการจัดซื้อจัดจ้างหรือการจัดหาพัสดุ | * แสดงความก้าวหน้าการจัดซื้อจัดจ้างฯ ของหน่วยงานที่มีการลงนามในสัญญาแล้ว ณ วันที่ 31 มีนาคม 2567 ที่มีรายละเอียด อย่างน้อยประกอบด้วย   (1) งานที่ซื้อหรือจ้าง  (2) วงเงินงบประมาณที่ได้รับจัดสรร (บาท)  (3) แหล่งที่มาของงบประมาณ  (4) สถานะการจัดซื้อจัดจ้างฯ  (5) วิธีการจัดซื้อจัดจ้างฯ  (6) ราคากลาง (บาท)  (7) ราคาที่ตกลงซื้อหรือจ้าง (บาท)  (8) เลขประจำตัวผู้เสียภาษี/เลขประจำตัวประชาชนของผู้ประกอบการที่ได้รับการคัดเลือก  (9) รายชื่อผู้ประกอบการที่ได้รับการคัดเลือก  (10) เลขที่โครงการ  (11) วันที่ลงนามในสัญญา  (12) วันสิ้นสุดสัญญา  เป็นข้อมูลการจัดซื้อจัดจ้างฯ ในปี พ.ศ. 2567 | **100 คะแนน:** เปิดเผยข้อมูลครบถ้วนตามองค์ประกอบที่กำหนดและเป็นไปตามหลักเกณฑ์ ที่กำหนด และเผยแพร่ข้อมูลในรูปแบบไฟล์ excel ที่กำหนด (แบบฟอร์ม ITA-o16 ตามภาคผนวก ก.) |
| **50 คะแนน:** เปิดเผยข้อมูลครบถ้วนตามองค์ประกอบที่กำหนดและเป็นไปตามหลักเกณฑ์ที่กำหนด |
| **0 คะแนน :** เปิดเผยข้อมูลไม่ครบถ้วนตามองค์ประกอบที่กำหนดหรือไม่เป็นไปตามหลักเกณฑ์ที่กำหนด |
| o17 | รายงานสรุปผลการจัดซื้อจัดจ้างหรือการจัดหาพัสดุประจำปี | * แสดงรายงานสรุปผลการจัดซื้อจัดจ้างฯ ของหน่วยงาน ที่มีรายละเอียดอย่างน้อยประกอบด้วย   (1) จำนวนรายการจัดซื้อจัดจ้างฯ จำแนกตามวิธีการจัดซื้อจัดจ้างฯ  (2) งบประมาณที่ใช้ในการจัดซื้อจัดจ้างฯ จำแนกตามวิธีการจัดซื้อจัดจ้างฯ (บาท)  (3) ปัญหา/อุปสรรค  (4) ข้อเสนอแนะ   * แสดงผลการจัดซื้อจัดจ้างฯ ของหน่วยงานที่มีรายละเอียดอย่างน้อยประกอบด้วย   (1) งานที่ซื้อหรือจ้าง  (2) วงเงินงบประมาณที่ได้รับจัดสรร (บาท)  (3) แหล่งที่มาของงบประมาณ  (4) สถานะการจัดซื้อจัดจ้างฯ  (5) วิธีการจัดซื้อจัดจ้างฯ  (6) ราคากลาง (บาท)  (7) ราคาที่ตกลงซื้อหรือจ้าง (บาท)  (8) เลขประจำตัวผู้เสียภาษี/เลขประจำตัวประชาชนของผู้ประกอบการที่ได้รับการคัดเลือก  (9) รายชื่อผู้ประกอบการที่ได้รับการคัดเลือก  (10) เลขที่โครงการ  (11) วันที่ลงนามในสัญญา  (12) วันสิ้นสุดสัญญา   * เป็นรายงานผลของปี พ.ศ. 2566 | **100 คะแนน :** เปิดเผยข้อมูลครบถ้วนตามองค์ประกอบที่กำหนดและเป็นไปตามหลักเกณฑ์ที่กำหนด และเผยแพร่ข้อมูลในรูปแบบไฟล์ excel ที่กำหนด (แบบฟอร์ม ITA-o17 ตามภาคผนวก ก.) |
| **50 คะแนน :** เปิดเผยข้อมูลครบถ้วนตามองค์ประกอบที่กำหนดและเป็นไปตามหลักเกณฑ์ที่กำหนด |
| **0 คะแนน :** เปิดเผยข้อมูล ไม่ครบถ้วนตามองค์ประกอบที่กำหนดหรือไม่เป็นไปตามหลักเกณฑ์ที่กำหนด |

**ตัวชี้วัดย่อยที่ 9.4 การบริหารและพัฒนาทรัพยากรบุคคล**

**การบริหารและพัฒนาทรัพยากรบุคคล**

| **ข้อ** | **ข้อมูล** | **องค์ประกอบด้านข้อมูล** | **ระดับคะแนน** |
| --- | --- | --- | --- |
| o18 | แผนการบริหารและพัฒนาทรัพยากรบุคคล | * แสดงแผนการบริหารและพัฒนาทรัพยากรบุคคล ที่มีรายละเอียดอย่างน้อยประกอบด้วย   (1) โครงการหรือกิจกรรม  (2) งบประมาณที่ใช้แต่ละโครงการหรือกิจกรรม  (3) ระยะเวลาในการดำเนินการแต่ละโครงการหรือกิจกรรม o เป็นแผนฯ ที่มีความครอบคลุมทั้งด้านการบริหารทรัพยากรบุคคลและด้านการพัฒนาทรัพยากรบุคคล ซึ่งบังคับใช้ในปี พ.ศ. 2567 | **100 คะแนน:** เปิดเผยข้อมูลครบถ้วนตามองค์ประกอบที่กำหนดและเป็นไปตามหลักเกณฑ์ที่กำหนด |
| **0 คะแนน:** เปิดเผยข้อมูลไม่ครบถ้วนตามองค์ประกอบที่กำหนดหรือไม่เป็นไปตามหลักเกณฑ์ที่กำหนด |
| o19 | รายงานผลการบริหารและพัฒนาทรัพยากรบุคคลประจำปี | o แสดงผลการบริหารและพัฒนาทรัพยากรบุคคล ที่มีรายละเอียดอย่างน้อยประกอบด้วย  (1) โครงการหรือกิจกรรม  (2) ผลการดำเนินการของแต่ละโครงการ/กิจกรรม  (3) งบประมาณที่ได้รับจัดสรรและผลการใช้จ่ายงบประมาณที่ใช้ดำเนินการแต่ละโครงการ/กิจกรรม  (4) ระยะเวลาในการดำเนินการ (ระบุเป็น เดือน ปีที่เริ่มและสิ้นสุดการดำเนินการ)  (5) ข้อมูลสถิติอัตรากำลัง จำแนกตามประเภทตำแหน่ง  (6) ข้อมูลสถิติจำนวนผู้เข้ารับการฝึกอบรมหรือพัฒนาทรัพยากรบุคคล  (7) ปัญหา/อุปสรรค  (8) ข้อเสนอแนะ  o เป็นรายงานผลของปี พ.ศ. 2566 | **100 คะแนน:** เปิดเผยข้อมูลครบถ้วนตามองค์ประกอบที่กำหนดและเป็นไปตามหลักเกณฑ์ที่กำหนด |
| **0 คะแนน:** เปิดเผยข้อมูลไม่ครบถ้วนตามองค์ประกอบที่กำหนดหรือไม่เป็นไปตามหลักเกณฑ์ที่กำหนด |
| o20 | ประมวลจริยธรรมสำหรับเจ้าหน้าที่ ของรัฐ | * แสดงประมวลจริยธรรมข้าราชการครูและบุคลากรทางการศึกษา ฉบับปี พ.ศ. 2564 * แสดงแนวทางการประพฤติปฏิบัติตนของข้าราชการครูและบุคลากรทางการศึกษา ตามประมวลจริยธรรมข้าราชการครูและบุคลากรทางการศึกษา ตามที่ ก.ค.ศ. กำหนด ให้ถือปฏิบัติ | **100 คะแนน:** เปิดเผยข้อมูลครบถ้วนตามองค์ประกอบที่กำหนดและเป็นไปตามหลักเกณฑ์ที่กำหนด |
| **0 คะแนน:** เปิดเผยข้อมูลไม่ครบถ้วนตามองค์ประกอบที่กำหนดหรือไม่เป็นไปตามหลักเกณฑ์ที่กำหนด |
| o21 | การขับเคลื่อนจริยธรรม | * แสดงผลการเสริมสร้างมาตรฐานทางจริยธรรมให้แก่เจ้าหน้าที่ของหน่วยงาน ที่มีรายละเอียดอย่างน้อยประกอบด้วย   (1) การจัดตั้งทีมให้คำปรึกษาตอบคำถามทางจริยธรรมหรือคณะทำงานขับเคลื่อนเรื่องจริยธรรม โดยให้แสดงเป็นคำสั่งแต่งตั้งที่เป็นทางการ  (2) แนวปฏิบัติ Do’s & Don’ts เพื่อลดความสับสนเกี่ยวกับพฤติกรรมสีเทาและเป็นแนวทางในการประพฤติตนทางจริยธรรม ที่จัดทำขึ้นโดยหน่วยงาน  (3) การฝึกอบรมที่มีการสอดแทรกสาระด้านจริยธรรมของเจ้าหน้าที่ของรัฐในหลักสูตร หรือ กิจกรรมเสริมสร้าง/ส่งเสริมจริยธรรมที่ดำเนินการโดยหน่วยงาน ในปี พ.ศ. 2567 | **100 คะแนน :** เปิดเผยข้อมูลครบถ้วนตามองค์ประกอบที่กำหนดและเป็นไปตามหลักเกณฑ์ที่กำหนด |
| **0 คะแนน :** เปิดเผยข้อมูลไม่ครบถ้วนตามองค์ประกอบที่กำหนดหรือไม่เป็นไปตามหลักเกณฑ์ที่กำหนด |

**ตัวชี้วัดย่อยที่ 9.5 การส่งเสริมความโปร่งใส**

**การจัดการเรื่องร้องเรียนการทุจริตและประพฤติมิชอบ**

| **ข้อ** | **ข้อมูล** | **องค์ประกอบด้านข้อมูล** | **ระดับคะแนน** |
| --- | --- | --- | --- |
| o22 | แนวปฏิบัติการจัดการเรื่องร้องเรียนการทุจริตและประพฤติ มิชอบ | * แสดงคู่มือหรือแนวทางการดำเนินการต่อเรื่องร้องเรียนการทุจริตและประพฤติมิชอบของเจ้าหน้าที่ของหน่วยงาน ที่มีรายละเอียดอย่างน้อยประกอบด้วย   (1) รายละเอียดของข้อมูลที่ผู้ร้องควรรู้เพื่อใช้ในการร้องเรียน เช่น ชื่อ-สกุล ของผู้ถูกร้อง ช่วงเวลาการกระทำความผิด พฤติการณ์ การทุจริตและประพฤติมิชอบ  (2) ช่องทางแจ้งเรื่องร้องเรียนการทุจริตและประพฤติมิชอบ  (3) ขั้นตอนหรือวิธีการในการจัดการเรื่องร้องเรียนการทุจริตและประพฤติมิชอบ  (4) ส่วนงานที่รับผิดชอบ  (5) ระยะเวลาดำเนินการ | **100 คะแนน:** เปิดเผยข้อมูลครบถ้วนตามองค์ประกอบที่กำหนดและเป็นไปตามหลักเกณฑ์ที่กำหนด |
| **0 คะแนน:** เปิดเผยข้อมูลไม่ครบถ้วนตามองค์ประกอบที่กำหนดหรือไม่เป็นไปตามหลักเกณฑ์ที่กำหนด |
| o23 | ช่องทางแจ้งเรื่องร้องเรียนการทุจริตและประพฤติมิชอบ | * แสดงช่องทางออนไลน์ที่บุคคลภายนอกสามารถแจ้งเรื่องร้องเรียนการทุจริตและประพฤติมิชอบของเจ้าหน้าที่ของหน่วยงาน โดยต้องแยกต่างหากจากช่องทางการร้องเรียนทั่วไป * เป็นช่องทางที่มีการคุ้มครองข้อมูลของผู้แจ้งเบาะแส * สามารถเข้าถึงหรือเชื่อมโยงไปยังช่องทางข้างต้นได้จากเว็บไซต์หลักของหน่วยงาน | **100 คะแนน:** เปิดเผยข้อมูลครบถ้วนตามองค์ประกอบที่กำหนดและเป็นไปตามหลักเกณฑ์ที่กำหนด |
| **0 คะแนน:** เปิดเผยข้อมูลไม่ครบถ้วนตามองค์ประกอบที่กำหนดหรือไม่เป็นไปตามหลักเกณฑ์ที่กำหนด |
| o24 | ข้อมูลสถิติเรื่องร้องเรียนการทุจริตและประพฤติมิชอบ | * แสดงข้อมูลสถิติเรื่องร้องเรียนการทุจริตและประพฤติมิชอบของเจ้าหน้าที่ของหน่วยงาน ที่มีรายละเอียดอย่างน้อยประกอบด้วย   (1) จำนวนเรื่องร้องเรียนทั้งหมด  (2) จำนวนเรื่องที่ดำเนินการแล้วเสร็จ  (3) จำนวนเรื่องที่อยู่ระหว่างดำเนินการ  o เป็นข้อมูลของปี พ.ศ. 2566 | **100 คะแนน:** เปิดเผยข้อมูลครบถ้วนตามองค์ประกอบที่กำหนดและเป็นไปตามหลักเกณฑ์ที่กำหนด และจัดทำข้อมูลเป็นรายเดือนหรือมีความถี่ของข้อมูลมากกว่ารายเดือน เช่น รายวัน รายสัปดาห์ |
| **50 คะแนน:** เปิดเผยข้อมูลครบถ้วนตามองค์ประกอบที่กำหนดและเป็นไปตามหลักเกณฑ์ที่กำหนด และจัดทำข้อมูลที่มีความถี่ของข้อมูลน้อยกว่ารายเดือน เช่น รายไตรมาส ราย 6 เดือนรายปี |
| **0 คะแนน:** เปิดเผยข้อมูลไม่ครบถ้วนตามองค์ประกอบที่กำหนดหรือไม่เป็นไปตามหลักเกณฑ์ที่กำหนด |

**การเปิดโอกาสให้เกิดการมีส่วนร่วม**

| **ข้อ** | **ข้อมูล** | **องค์ประกอบด้านข้อมูล** | **ระดับคะแนน** |
| --- | --- | --- | --- |
| o25 | การเปิดโอกาสให้เกิดการมีส่วนร่วม | * แสดงผลการเปิดโอกาสให้บุคคลภายนอกได้มีส่วนร่วมในการดำเนินงานตามภารกิจของหน่วยงาน ที่มีรายละเอียดอย่างน้อยประกอบด้วย   (1) ประเด็นหรือเรื่องในการมีส่วนร่วม  (2) สรุปข้อมูลของผู้มีส่วนร่วม  (3) ผลจากการมีส่วนร่วม  (4) การนำผลจากการมีส่วนร่วมไปปรับปรุงพัฒนาการดำเนินงานของหน่วยงาน   * เป็นการดำเนินการโดยหน่วยงาน   ในปี พ.ศ. 2567 | **100 คะแนน:** เปิดเผยข้อมูลครบถ้วนตามองค์ประกอบที่กำหนดและเป็นไปตามหลักเกณฑ์ที่กำหนด |
| **0 คะแนน:** เปิดเผยข้อมูลไม่ครบถ้วนตามองค์ประกอบที่กำหนดหรือไม่เป็นไปตามหลักเกณฑ์ที่กำหนด |

**ตัวชี้วัดที่ 10 การป้องกันการทุจริต** เป็นตัวชี้วัดที่มีวัตถุประสงค์เพื่อประเมินการเผยแพร่ข้อมูล

ที่เป็นปัจจุบันบนเว็บไซต์ของหน่วยงาน เพื่อเปิดเผยการดำเนินการต่าง ๆ ของหน่วยงานให้สาธารณชนได้รับทราบ ใน 2 ประเด็น คือ (1) การดำเนินการเพื่อป้องกันการทุจริตในประเด็นสินบน ได้แก่ นโยบายไม่รับของขวัญ และการประเมินความเสี่ยงเพื่อการป้องกันการทุจริต (2) การส่งเสริมคุณธรรมและความโปร่งใส ได้แก่ แผนป้องกันการทุจริต มาตรการส่งเสริมคุณธรรมและความโปร่งใสภายในหน่วยงาน ซึ่งการเผยแพร่ข้อมูลในประเด็นข้างต้นแสดงถึงการให้ความสำคัญต่อผลการประเมินเพื่อนำไปสู่การจัดทำมาตรการส่งเสริมความโปร่งใสภายในหน่วยงาน และมีการกำกับติดตามการนำไปสู่การปฏิบัติอย่างเป็นรูปธรรม

ตัวชี้วัดที่ 10 การป้องกันการทุจริต ประกอบด้วย 2 ตัวชี้วัดย่อย ดังนี้

**ตัวชี้วัดย่อยที่ 10.1 การดำเนินการเพื่อป้องกันการทุจริตในประเด็นสินบน**

**นโยบาย** **No Gift Policy\***

\*ดูแนวทางและรายละเอียดเพิ่มเติมได้จากสำนักงาน ป.ป.ท.

| **ข้อ** | **ข้อมูล** | **องค์ประกอบด้านข้อมูล** | **ระดับคะแนน** |
| --- | --- | --- | --- |
| o26 | ประกาศเจตนารมณ์นโยบาย No Gift Policy จากการปฏิบัติหน้าที่ | * เป็นประกาศฉบับภาษาไทยและภาษาอังกฤษ\* อย่างเป็นทางการที่ลงนามโดยผู้บริหารสูงสุด ที่ดำรงตำแหน่งในปี พ.ศ. 2567 * มีวัตถุประสงค์เพื่อประกาศว่าผู้บริหารและเจ้าหน้าที่ของรัฐทุกคนในหน่วยงานจะไม่รับของขวัญและของกำนัลทุกชนิดในขณะ/ก่อน/หลังปฏิบัติหน้าที่ ที่จะส่งผลให้เกิดการทุจริตและประพฤติมิชอบ * เป็นการประกาศสำหรับปี พ.ศ. 2567   \* การประกาศฯ ให้ประกาศในทุกปีงบประมาณ (ถึงแม้ผู้บริหารสูงสุดของหน่วยงานยังเป็นบุคคลเดิม) | **100 คะแนน:** เปิดเผยข้อมูลครบถ้วนตามองค์ประกอบที่กำหนดและเป็นไปตามหลักเกณฑ์ที่กำหนด |
| **0 คะแนน:** เปิดเผยข้อมูลไม่ครบถ้วนตามองค์ประกอบที่กำหนดหรือไม่เป็นไปตามหลักเกณฑ์ที่กำหนด |
| o27 | การสร้างวัฒนธรรม No Gift Policy | * แสดงการดำเนินกิจกรรมที่มีวัตถุประสงค์เพื่อปลุกจิตสำนึกหรือสร้างวัฒนธรรมให้เจ้าหน้าที่ ในการปฏิเสธการรับของขวัญและของกำนัล ทุกชนิดจากการปฏิบัติหน้าที่ * เป็นการดำเนินกิจกรรมในลักษณะการประชุม การสัมมนา เพื่อถ่ายทอดหรือมอบนโยบาย หรือเสริมสร้างความรู้ความเข้าใจ * เป็นการดำเนินการโดยหน่วยงาน ใน ปี พ.ศ. 2567 | **100 คะแนน:** เปิดเผยข้อมูลครบถ้วนตามองค์ประกอบที่กำหนดและเป็นไปตามหลักเกณฑ์ที่กำหนด |
| **0 คะแนน:** เปิดเผยข้อมูลไม่ครบถ้วนตามองค์ประกอบที่กำหนดหรือไม่เป็นไปตามหลักเกณฑ์ที่กำหนด |
| o28 | รายงานผลตามนโยบาย No Gift Policy | * แสดงรายงานการรับของขวัญและของกำนัลตามนโยบาย No Gift Policy จากการปฏิบัติหน้าที่ สำหรับหน่วยงาน * เป็นรายงานผลในภาพรวมของหน่วยงาน ในปี พ.ศ. 2566 | **100 คะแนน:** เปิดเผยข้อมูลครบถ้วนตามองค์ประกอบที่กำหนดและเป็นไปตามหลักเกณฑ์ที่กำหนด และเผยแพร่ข้อมูลตามแบบฟอร์ม ITA-o28 ตามภาคผนวก ก. |
| **0 คะแนน:** เปิดเผยข้อมูลไม่ครบถ้วนตามองค์ประกอบที่กำหนดหรือไม่เป็นไปตามหลักเกณฑ์ที่กำหนด |
| o29 | รายงานการรับทรัพย์สินหรือประโยชน์อื่นใดโดยธรรมจรรยา | * แสดงรายงานการรับทรัพย์สินหรือประโยชน์อื่นใดโดยธรรมจรรยาสำหรับหน่วยงาน ตามมาตรา 128 แห่งพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2561 * เป็นรายงานผลในภาพรวมของหน่วยงาน ในปี พ.ศ. 2566 | **100 คะแนน:** เปิดเผยข้อมูลครบถ้วนตามองค์ประกอบที่กำหนดและเป็นไปตามหลักเกณฑ์ที่กำหนด และเผยแพร่ข้อมูลตามแบบฟอร์ม ITA-o29 ตามภาคผนวก ก. |
| **0 คะแนน:** เปิดเผยข้อมูลไม่ครบถ้วนตามองค์ประกอบที่กำหนดหรือไม่เป็นไปตามหลักเกณฑ์ที่กำหนด |

**การประเมินความเสี่ยงเพื่อป้องกันการทุจริต**

| **ข้อ** | **ข้อมูล** | **องค์ประกอบด้านข้อมูล** | **ระดับคะแนน** |
| --- | --- | --- | --- |
| o30 | การประเมินความเสี่ยงการทุจริตในประเด็นที่เกี่ยวข้องกับสินบน | * แสดงผลการประเมินความเสี่ยงการทุจริต ในประเด็นที่เกี่ยวข้องกับสินบนของการดำเนินงานหรือการปฏิบัติหน้าที่ ตามภารกิจ ของหน่วยงาน อย่างน้อยประกอบด้วยประเด็นดังต่อไปนี้   (1) การจัดซื้อจัดจ้าง  (2) การบริหารงานบุคคล   * ในการประเมินความเสี่ยงการทุจริตแต่ละประเด็น ต้องมีรายละเอียด อย่างน้อยประกอบด้วย   (1) เหตุการณ์ความเสี่ยงและระดับของความเสี่ยง  (2) มาตรการในการบริหารจัดการความเสี่ยง   * เป็นการดำเนินการในปี พ.ศ. 2567   \* กรณีหน่วยงานที่ไม่มีภารกิจการอนุมัติ อนุญาต ตามพระราช บัญญัติการอำนวยความสะดวกในการพิจารณาอนุญาตของทางราชการ พ.ศ. 2558 ให้ระบุว่า “ไม่มีความเสี่ยงการทุจริตในประเด็นการรับสินบนในกระบวนงานอนุมัติ อนุญาต เนื่องจากหน่วยงานไม่มีภารกิจการอนุมัติ อนุญาต ตามพระราชบัญญัติการอำนวยความสะดวกในการพิจารณาอนุญาตของทางราชการ พ.ศ. 2558” | **100 คะแนน :** เปิดเผยข้อมูลครบถ้วนตามองค์ประกอบที่กำหนดและเป็นไปตามหลักเกณฑ์ที่กำหนด |
| **0 คะแนน :** เปิดเผยข้อมูลไม่ครบถ้วนตามองค์ประกอบที่กำหนดหรือไม่เป็นไปตามหลักเกณฑ์ที่กำหนด |
| o31 | รายงานผลการดำเนินการเพื่อจัดการความเสี่ยงการทุจริตและประพฤติมิชอบประจำปี | * แสดงผลการประเมินความเสี่ยงและผลการดำเนินการเพื่อจัดการความเสี่ยงการทุจริตและประพฤติมิชอบ ประจำปี พ.ศ. 2566 ที่มี รายละเอียดอย่างน้อยประกอบด้วย   (1) เหตุการณ์ความเสี่ยงและระดับของ ความเสี่ยง  (2) มาตรการในการบริหารจัดการความเสี่ยง  (3) ผลการดำเนินการตามมาตรการหรือการดำเนินการเพื่อบริหารจัดการความเสี่ยง | **100 คะแนน :** เปิดเผยข้อมูลครบถ้วนตามองค์ประกอบที่กำหนดและเป็นไปตามหลักเกณฑ์ที่กำหนด |
| **0 คะแนน :** เปิดเผยข้อมูลไม่ครบถ้วนตามองค์ประกอบ ที่กำหนดหรือไม่เป็นไปตามหลักเกณฑ์ที่กำหนด |

**ตัวชี้วัดย่อย 10.2 การส่งเสริมคุณธรรมและความโปร่งใส**

**แผนป้องกันการทุจริต**

\*ดูแนวทางและรายละเอียดเพิ่มเติมได้จาก สำนักงาน ก.พ.

| **ข้อ** | **ข้อมูล** | **องค์ประกอบด้านข้อมูล** | **ระดับคะแนน** |
| --- | --- | --- | --- |
| o32 | แผนปฏิบัติการป้องกันการทุจริต | * แสดงแผนปฏิบัติการที่มีวัตถุประสงค์เพื่อป้องกันการทุจริตหรือส่งเสริมมาตรฐานจริยธรรม หรือธรรมาภิบาลที่จัดทำโดยหน่วยงาน ที่มีรายละเอียดอย่างน้อยประกอบด้วย   (1) โครงการ/กิจกรรม  (2) งบประมาณแต่ละโครงการ/กิจกรรม\*  (3) ระยะเวลาดำเนินการแต่ละโครงการ/กิจกรรม   * เป็นแผนที่มีระยะเวลาบังคับใช้ครอบคลุมปี พ.ศ. 2567   \*กรณีการดำเนินโครงการ/กิจกรรมที่ไม่ใช้งบประมาณ ให้ระบุในแผนว่าไม่ได้ใช้งบประมาณดำเนินการ | **100 คะแนน:** เปิดเผยข้อมูลครบถ้วนตามองค์ประกอบที่กำหนดและเป็นไปตามหลักเกณฑ์ที่กำหนด |
| **0 คะแนน:** เปิดเผยข้อมูลไม่ครบถ้วนตามองค์ประกอบที่กำหนดหรือไม่เป็นไปตามหลักเกณฑ์ที่กำหนด |
| o33 | รายงานผลการดำเนินการป้องกันการทุจริตประจำปี | * แสดงผลการดำเนินการที่มีวัตถุประสงค์เพื่อป้องกันการทุจริตหรือส่งเสริมมาตรฐานจริยธรรม หรือธรรมาภิบาล ที่มีรายละเอียดอย่างน้อยประกอบด้วย   (1) ผลดำเนินการแต่ละโครงการ/กิจกรรม  (2) รายละเอียดงบประมาณที่ใช้ดำเนินการ แต่ละโครงการ/กิจกรรม\*  (3) ปัญหา/อุปสรรค  (4) ข้อเสนอแนะ   * เป็นรายงานผลของปี พ.ศ. 2566   \*กรณีการดำเนินโครงการ/กิจกรรมที่ไม่ใช้งบประมาณ ให้ระบุในผลว่าไม่ได้ใช้งบประมาณดำเนินการ | **100 คะแนน:** เปิดเผยข้อมูลครบถ้วนตามองค์ประกอบที่กำหนดและเป็นไปตามหลักเกณฑ์ที่กำหนด |
| **0 คะแนน:** เปิดเผยข้อมูลไม่ครบถ้วนตามองค์ประกอบที่กำหนดหรือไม่เป็นไปตามหลักเกณฑ์ที่กำหนด |

**มาตรการส่งเสริมคุณธรรมและความโปร่งใสภายในหน่วยงาน**

| **ข้อ** | **ข้อมูล** | **องค์ประกอบด้านข้อมูล** | **ระดับคะแนน** |
| --- | --- | --- | --- |
| o34 | มาตรการส่งเสริมคุณธรรมและความโปร่งใสภายในหน่วยงาน | * แสดงผลการวิเคราะห์ผลการประเมินคุณธรรมและความโปร่งใสในการดำเนินงานของหน่วยงานภาครัฐ ในปี พ.ศ. 2566 * มีข้อมูลรายละเอียดการวิเคราะห์ อย่างน้อยประกอบด้วย   (1) ประเด็นที่เป็นข้อบกพร่องหรือจุดอ่อน ที่จะต้องแก้ไขโดยเร่งด่วน  (2) ประเด็นที่จะต้องพัฒนาให้ดีขึ้น ที่มีความสอดคล้องกับผลการประเมินฯ   * แสดงการกำหนดวิธีการนำผลการวิเคราะห์ แต่ละตัวชี้วัดไปสู่การปฏิบัติ\* ที่มีรายละเอียด อย่างน้อยประกอบด้วย   (1) วิธีการนำผลการวิเคราะห์ไปสู่การปฏิบัติ  (2) การกำหนดผู้รับผิดชอบหรือผู้ที่เกี่ยวข้อง  (3) การกำหนดขั้นตอนหรือวิธีการปฏิบัติ  (4) ระยะเวลา   * แสดงการวิเคราะห์ข้อจำกัดของหน่วยงาน ในการดำเนินการประเมินคุณธรรมและความโปร่งใสในการดำเนินงานของหน่วยงานภาครัฐ   \* กรณีหน่วยงานที่เข้าร่วมการประเมินฯ เป็นครั้งแรก ให้หน่วยงานวิเคราะห์ตามประเด็นที่กำหนดโดยคำนึงถึงบริบทและการปฏิบัติงานตามภารกิจของหน่วยงาน | **100 คะแนน:** เปิดเผยข้อมูลครบถ้วนตามองค์ประกอบที่กำหนดและเป็นไปตามหลักเกณฑ์ที่กำหนด |
| **0 คะแนน:** เปิดเผยข้อมูล ไม่ครบถ้วนตามองค์ประกอบที่กำหนดหรือไม่เป็นไปตามหลักเกณฑ์ที่กำหนด |
| o35 | รายงานผลการดำเนินการเพื่อส่งเสริมคุณธรรมและความโปร่งใสภายในหน่วยงาน | * แสดงผลการดำเนินการเพื่อส่งเสริมคุณธรรมและความโปร่งใสภายในหน่วยงานตามมาตรการส่งเสริมคุณธรรมและความโปร่งใสภายในหน่วยงาน\* ที่มีรายละเอียดอย่างน้อยประกอบด้วย   (1) มาตรการหรือกิจกรรมที่ดำเนินการเพื่อส่งเสริมคุณธรรมและความโปร่งใสภายในหน่วยงาน  (2) สรุปผลการดำเนินการตามมาตรการหรือกิจกรรม  (3) ผลลัพธ์หรือความสำเร็จของการดำเนินการ   * เป็นการดำเนินการในปี พ.ศ. 2566   \* กรณีหน่วยงานที่เข้าร่วมการประเมินฯ เป็นครั้งแรก ให้หน่วยงานรายงานตามประเด็นที่กำหนดโดยคำนึงถึงบริบทและการปฏิบัติงานตามภารกิจของหน่วยงาน | **100 คะแนน:** เปิดเผยข้อมูลครบถ้วนตามองค์ประกอบที่กำหนดและเป็นไปตามหลักเกณฑ์ที่กำหนด |
| **0 คะแนน:** เปิดเผยข้อมูลไม่ครบถ้วนตามองค์ประกอบที่กำหนดหรือไม่เป็นไปตามหลักเกณฑ์ที่กำหนด |

# ส่วนที่ 4 ผลการประเมิน ITA 2567

## 4.1 การคำนวณผลการประเมิน

|  |  |  |  |  |
| --- | --- | --- | --- | --- |
| **คะแนน** | **แบบวัด IIT** | **แบบวัด EIT (1)** | **แบบวัด EIT (2)** | **แบบวัด OIT** |
| คะแนน ข้อคำถาม | คะแนนเฉลี่ย ของข้อคำถาม จากผู้ตอบทุกคน | คะแนนเฉลี่ย ของข้อคำถาม จากผู้ตอบทุกคน | คะแนนเฉลี่ย ของข้อคำถาม จากผู้ตอบทุกคน | คะแนน ของข้อคำถาม |
| คะแนน ตัวชี้วัดย่อย | – | – | – | คะแนนเฉลี่ย ของทุกข้อคำถาม ในตัวชี้วัดย่อย |
| คะแนนตัวชี้วัด | คะแนนเฉลี่ย ของทุกข้อคำถามในตัวชี้วัด | คะแนนเฉลี่ย ของทุกข้อคำถามในตัวชี้วัด | คะแนนเฉลี่ย ของทุกข้อคำถามในตัวชี้วัด | คะแนนเฉลี่ย ของทุกตัวชี้วัดย่อยในตัวชี้วัด |
| คะแนนแบบวัด | คะแนนเฉลี่ย ของทุกตัวชี้วัด ในแบบวัด | คะแนนเฉลี่ย ของทุกตัวชี้วัด ในแบบวัด | คะแนนเฉลี่ย ของทุกตัวชี้วัด ในแบบวัด | คะแนนเฉลี่ย ของทุกตัวชี้วัด ในแบบวัด |
| น้ำหนักแบบวัด | ร้อยละ 30 | ร้อยละ 15 | ร้อยละ 15 | ร้อยละ 40 |
| คะแนนรวม | ผลรวมของคะแนนแบบสำรวจที่ถ่วงน้ำหนัก | | | |

**หมายเหตุ** : แบบวัด EIT (1) หมายถึง ส่วนที่หน่วยงานประชาสัมพันธ์เพื่อให้ผู้รับบริการหรือติดต่อราชการกับหน่วยงานได้มีโอกาสเข้ามามี ส่วนร่วมสะท้อนความคิดเห็นต่อการปฏิบัติราชการของหน่วยงานด้วยตนเอง แบบวัด EIT (2) หมายถึง ส่วนที่ผู้ประเมินวิเคราะห์และจัดเก็บข้อมูลผู้มีส่วนได้ส่วนเสียภายนอกที่สำคัญของหน่วยงาน

**เงื่อนไขการคำนวณและแสดงผลการประเมิน**

กรณีที่เครื่องมือการประเมินใด ที่ไม่ได้มีการปฏิบัติการประเมินตามวิธีการ ขั้นตอน หรือระยะเวลา ที่กำหนด เครื่องมือการประเมินนั้นจะไม่ถูกประมวลผลคะแนน ดังนี้

> กรณีหน่วยงานไม่ได้ระบุข้อมูลผู้มีส่วนได้ส่วนเสียภายในตามวิธีการที่กำหนด หรือมีจำนวนผู้ตอบแบบวัด IIT น้อยกว่าจำนวนขั้นต่ำที่กำหนด จะไม่ประมวลผลคะแนน

> กรณีมีจำนวนผู้ตอบแบบวัด EIT (ส่วนที่ 1) น้อยกว่าจำนวนขั้นต่ำที่กำหนด จะไม่ประมวลผลคะแนน

> กรณีหน่วยงานไม่ได้ระบุข้อมูลผู้มีส่วนได้ส่วนเสียภายนอกตามวิธีการที่กำหนด หรือมีจำนวนผู้ตอบแบบวัด EIT (ส่วนที่ 2) น้อยกว่าจำนวนขั้นต่ำที่กำหนด จะไม่ประมวลผลคะแนน

> กรณีหน่วยงานไม่ได้ตอบแบบวัด OIT ตามวิธีการที่กำหนด จะไม่ประมวลผลคะแนน

## 4.2 โครงสร้างคะแนน

| **เครื่องมือ** | **ตัวชี้วัด** | **ตัวชี้วัดย่อย** | **ข้อ** | **คะแนน/ข้อ** |
| --- | --- | --- | --- | --- |
| IIT  รวม 15 ข้อ  รวม 30 คะแนน | ตัวชี้วัด 1 (6 คะแนน)  คะแนนเฉลี่ยของข้อ i1-i3 | - | 3 | 2 |
| ตัวชี้วัด 2 (6 คะแนน)  คะแนนเฉลี่ยของข้อ i4-i6 | - | 3 | 2 |
| ตัวชี้วัด 3 (6 คะแนน)  คะแนนเฉลี่ยของข้อ i7-i9 | - | 3 | 2 |
| ตัวชี้วัด 4 (6 คะแนน)  คะแนนเฉลี่ยของข้อ i10-i12 | - | 3 | 2 |
| ตัวชี้วัด 5 (6 คะแนน)  คะแนนเฉลี่ยของข้อ i13-i15 | - | 3 | 2 |
| EIT  รวม 9 ข้อ  รวม 30 คะแนนEIT(1) : 15 คะแนน  EIT(2) : 15 คะแนน | ตัวชี้วัด 6 (5 คะแนน)  คะแนนเฉลี่ยของข้อ e1-e3 | - | 3 | 1.67 |
| ตัวชี้วัด 7 (5 คะแนน)  คะแนนเฉลี่ยของข้อ e4-e6 | - | 3 | 1.67 |
| ตัวชี้วัด 8 (5 คะแนน)  คะแนนเฉลี่ยของข้อ e7-e9 | - | 3 | 1.67 |
| OIT  รวม 35 ข้อ  รวม 40 คะแนน | ตัวชี้วัด 9 (20 คะแนน)  คะแนนเฉลี่ยของตัวชี้วัดย่อย 9.1 – 9.5 | ตัวชี้วัดย่อย 9.1 (4 คะแนน)  คะแนนเฉลี่ยของข้อ o1-o6 | 6 | 0.67 |
| ตัวชี้วัดย่อย 9.2 (4 คะแนน)  คะแนนเฉลี่ยของข้อ o7-o13 | 7 | 0.57 |
| ตัวชี้วัดย่อย 9.3 (4 คะแนน)  คะแนนเฉลี่ยของข้อ o14-o17 | 4 | 1 |
| ตัวชี้วัดย่อย 9.4 (4 คะแนน)  คะแนนเฉลี่ยของข้อ o18-o21 | 4 | 1 |
| ตัวชี้วัดย่อย 9.5 (4 คะแนน)  คะแนนเฉลี่ยของข้อ o22-o25 | 4 | 1 |
| ตัวชี้วัด 10 (20 คะแนน)  คะแนนเฉลี่ยของตัวชี้วัดย่อย 10.1 – 10.2 | ตัวชี้วัดย่อย 10.1 (10 คะแนน)  คะแนนเฉลี่ยของข้อ o26-o31 | 6 | 1.67 |
| ตัวชี้วัดย่อย 10.2 (4 คะแนน)  คะแนนเฉลี่ยของข้อ o32-o33 | 2 | 2 |
| ตัวชี้วัดย่อย 10.2 (6 คะแนน)  คะแนนเฉลี่ยของข้อ o34-o35 | 2 | 3 |

## 4.3 ผลคะแนนและระดับผลการประเมิน

ผลการประเมินจะประกอบด้วย ค่าคะแนน โดยมีคะแนนเต็ม 100 คะแนน และระดับผลการประเมิน โดยจำแนกออกเป็น 5 ระดับ ดังนี้

|  |  |  |
| --- | --- | --- |
| **ระดับ** | **เงื่อนไข** | |
| **คะแนน ITA** | **คะแนนรายเครื่องมือ** |
| ผ่านดีเยี่ยม | 95.00 – 100.00 | IIT, EIT ส่วนที่ 1, EIT ส่วนที่ 2 และ OIT  ต้องมีคะแนนไม่น้อยกว่า 95 คะแนน |
| ผ่านดี | 85.00 – 100.00 | IIT, EIT ส่วนที่ 1, EIT ส่วนที่ 2 และ OIT  ต้องมีคะแนนไม่น้อยกว่า 85 คะแนน |
| ผ่าน | 85.00 – 100.00 | - |
| ต้องปรับปรุง | 70.00 – 84.99 | - |
| ต้องปรับปรุงโดยด่วน | 0.00 – 69.99 | - |

## 4.4 ผลคะแนนตามเป้าหมายตัวชี้วัดของแผนแม่บทฯ

ผลการประเมิน ITA เมื่อเปรียบเทียบตามค่าเป้าหมายของตัวชี้วัดที่กำหนดตามนโยบายและแผนงานระดับประเทศ ได้แก่ แผนแม่บทภายใต้ยุทธศาสตร์ชาติ ประเด็นที่ 21 การต่อต้านการทุจริตและประพฤติมิชอบ (พ.ศ. 2561 - 2580) ซึ่งในระยะที่สองของแผนแม่บทฯ (พ.ศ. 2566 - 2570) ได้กำหนดค่าเป้าหมายของตัวชี้วัดให้หน่วยงานภาครัฐมีผลการประเมิน ITA ผ่านเกณฑ์ (85 คะแนน) มีสัดส่วนไม่น้อยกว่าร้อยละ 100

สำนักงานคณะกรรมการการศึกษาขั้นพื้นฐาน ได้กำหนดค่าเป้าหมายของตัวชี้วัดให้หน่วยงานมีผล การประเมิน ITA ผ่านเกณฑ์ (85 คะแนน) มาอย่างต่อเนื่อง ในปีงบประมาณ พ.ศ. 2566 จึงได้กำหนด ค่าเป้าหมายตัวชี้วัดของหน่วยงานมีผลการประเมิน ITA **ผ่านเกณฑ์ (85 คะแนน) ระดับ A ขึ้นไป** เช่นเดิม

## 4.5 การประกาศผลการประเมิน

ผู้ประเมินจะประกาศผลการประเมิน ITA ต่อสาธารณะ และแจ้งรายละเอียดผลการประเมิน ให้หน่วยงานได้รับทราบเป็นประกาศสำนักงานคณะกรรมการการศึกษาขั้นพื้นฐาน ตามระยะเวลาที่กำหนด ทั้งนี้ ภายหลังจากการประกาศผลการประเมินดังกล่าวแล้วจะถือว่าผลการประเมินเป็นที่สิ้นสุด

## 4.6 การส่งผลการประเมิน

ผู้ประเมินดำเนินการการส่งผลการประเมินไปยังสำนักงานคณะกรรมการการศึกษาขั้นพื้นฐาน ผ่านเว็บไซต์ ita2023.pracharath.ac.th ตามวัน เวลาที่กำหนด โดยจะต้องส่งข้อมูล 2 ส่วน ดังนี้

1.ไฟล์ spreadsheet สรุปผลการประเมินของหน่วยงานในสังกัด โดยสำนักงานคณะกรรมการการศึกษาขั้นพื้นฐาน จะนำไฟล์ spreadsheet ให้ดาวน์โหลดบนเว็บไซต์ ita2024.pracharath.ac.th

2. ไฟล์เอกสารสรุปรายงานผลการประเมิน โดยสำนักงานคณะกรรมการการศึกษาขั้นพื้นฐานจะนำไฟล์ ที่เป็น Template ให้กับผู้ประเมิน เพื่อสะดวกในการจัดทำและนำส่งไฟล์ในรูปแบบ .pdf และ .doc


**ข้อมูลเพิ่มเติม**

* สำนักงานคณะกรรมการการศึกษาขั้นพื้นฐาน จะดำเนินการจัดทำไฟล์ต้นฉบับการประเมินเพื่ออำนวยความสะดวกให้กับสำนักงานเขตพื้นที่การศึกษา ประกอบด้วย

1. เครื่องมือประเมิน IIT ,EIT(1) ,EIT(2) , OIT , Score Final Report เพื่อเป็นต้นฉบับให้กับ ผู้ประเมินได้ใช้เป็นแนวทาง
2. ไฟล์ Score Final จะเป็นไฟล์ประเภท spreadsheet ที่ผู้ประเมินจะต้องนำผลคะแนน ITA แยกตัวชี้วัดของแต่ละโรงเรียนมารวมกันให้ครบตามจำนวนโรงเรียนเป้าหมาย (จะต้องนำส่งสำนักงานคณะกรรมการการศึกษาขั้นพื้นฐานตามช่องทางและระยะเวลาที่กำหนด)
3. ไฟล์ Report จะเป็นไฟล์ประเภท Document ที่ผู้ประเมินจะต้องสรุปผลการประเมินเป็นรูปเล่ม หลังจากดำเนินการประเมินเสร็จสิ้น (จะต้องนำส่งสำนักงานคณะกรรมการการศึกษาขั้นพื้นฐาน ตามช่องทางที่สำนักงานคณะกรรมการการศึกษาขั้นพื้นฐานกำหนด)

* สำนักงานคณะกรรมการการศึกษาขั้นพื้นฐานจะดำเนินการจัดทำคลิปวิดีโอ นำเสนอขั้นตอนและกระบวนการ เพื่ออำนวยความสะดวกให้กับสำนักงานเขตพื้นที่การศึกษาในการประเมิน ITA Online ของสถานศึกษา ให้เป็นไปตามวัตถุประสงค์ของโครงการ
* ไฟล์ต้นฉบับสามารถดาวน์โหลดได้ที่เว็บไซต์ itasch2024.pracharath.ac.th

**ภาคผนวก**

****

****